
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 596 


21 Μαΐου 2001 


ΑΠΟΦΑΣΕΙ Σ 

Αριθ. 8787 

Έγκριση Εσωτερικού Κανονισμού Φαρμακευτικού Συλ¬ 
λόγου Πειραιώς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το υπ’ αριθμ. 4256/18-12-2000 έγγραφο του Φαρμα¬ 
κευτικού Συλλόγου Πειραιώς, με την οποία διαβιβάστηκε 
στην Υπηρεσία μας ο Εσωτερικός Κανονισμός αυτού που 
ψηφίστηκε από την Γενική Συνέλευση της 21-10-2000. 

2. Το από 21-10-2000 απόσπασμα πρακτικού της Γενι¬ 
κής Συνέλευσης. 

3. Τις διατάξεις: 

Α) Του άρθρου 10 του Ν. 3601/28 "Περί συστάσεως 
Φαρμακευτικών Συλλόγων" (ΦΕΚ 119/Α'/1928). 

Β) Του άρθρου 1 του Ν. 3200/55 "Περί διοικητικής Απο- 
κεντρώσεως" (ΦΕΚ97/Α755). 

Γ) Του ν. 1622/86 "Τοπική Αυτοδιοίκηση - Περιφερειακή 
Ανάπτυξη και Δημοκρατικός Προγραμματισμός" (ΦΕΚ 
92/Α786). 

Δ) Των διαταγμάτων: (α) 707/70 "Περί καθορισμού των 
διατηρούμενων υπέρ του Υπουργού Κοινωνικών Υπηρε¬ 
σιών και των Περιφερειακών Υπηρεσιών διανομαρχιακού 
επιπέδου, αρμοδιοτήτων κατά την παρ. 1 του άρθρου 1 
του Ν.Δ. 539/1970 (ΦΕΚ235/Α71970) και β) 465/1984 "Με¬ 
ταβίβαση αρμοδιοτήτων του Υπουργού Υγείας και Πρό¬ 
νοιας στους Νομάρχες" (ΦΕΚ 164/Α71984). 

Ε) Της υπ’ αριθμ. 16702/1988 υπουργικής Αποφάσεως" 
Κατάργηση της Νομαρχίας Αττικής" (ΦΕΚ 150/Β788). 

ΣΤ) Της παρ. 6, περ.ατου 4 του Ν. 2240/1994 "Συμπλή¬ 
ρωση διατάξεων για τη Νομαρχιακή Αυτοδιοίκηση και άλ¬ 
λες διατάξεις" (ΦΕΚ 153/Α794). 

Ζ) Του άρθρου 14, παρ.2του Ν. 2399/96 (ΦΕΚ90/Α796). 

Η) Της παρ.2 του άρθρου 1 του Ν. 2503/97 "Διοίκηση, 
Οργάνωση, Στελέχωση της Περιφέρειας και άλλες διατά¬ 
ξεις" (ΦΕΚ 107/Α797), αποφασίζουμε: 

Εγκρίνουμε τον Εσωτερικό Κανονισμό του Φαρμακευτι¬ 
κού Συλλόγου Πειραιώς, αποτελούμενο από σαράντα 
δύο (42) άρθρα, τα οποία και επισυνάπτονται ως Παράρ¬ 
τημα της παρούσας. 

Με την απόφαση αυτή δεν προκαλούνται δαπάνες εις 
βάρος του Κρατικού Προϋπολογισμού. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 16 Φεβρουάριου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΕΣΩΤΕΡΙΚΟΣ ΚΑΝΟΝΙΣΜΟΣ 
ΛΕΙΤΟΥΡΓΙΑΣ 

ΦΑΡΜΑΚΕΥΤΙΚΟΥ ΣΥΛΛΟΓΟΥ ΠΕΙΡΑΙΑ 
ΚΕΦΑΛΑΙΟ Α' 

ΟΝΟΜΑΣΙΑ - ΕΔΡΑ - ΣΚΟΠΟΣ 
ΑΡΘΡΟ Ιο 

1.1.0 Φαρμακευτικός Σύλλογος Πειραιά, είναι νομικό 
πρόσωπο δημοσίου δικαίου, ιδρύθηκε και λειτουργεί σύμ¬ 
φωνα με την ισχύουσα κάθε φορά Φαρμακευτική Νομο¬ 
θεσία και ειδικότερα με τις διατάξεις περί "Φαρμακευτι¬ 
κών Συλλόγων" και του Κανονισμού αυτού. 

1.2. Η έδρα του Φαρμακευτικού Συλλόγου Πειραιά, εί¬ 
ναι η πόλη του Πειραιά, επί της οδού Κουντουριώτου 
αριθμ. 128 όπου διατηρεί ιδιόκτητα Γραφεία, η δε περι- 
φέρειά του είναι εκείνη του Νομού Πειραιά, των Νησιών 
και Τροιζηνίας, η οποία περιλαμβάνεται μέσα στα κάθε 
φορά καθορισμένα διοικητικά όρια του παραπάνω Νο¬ 
μού. 

ΑΡΘΡΟ 2ο 

2.1. Ο Σκοπός του Φ.Σ.Π. είναι ο καθορισμένος από τις 
σχετικές διατάξεις της "περί φαρμακευτικών συλλόγων" 
νομοθεσίας και ιδιαίτερα του ν. 3601/5.10/6/1928 όπως 
αυτός τροποποιήθηκε και ισχύει, ιδιαίτερα με τον ν. 
1316/83 και 1539/85 και όπως αναλυτικά περιγράφεται 
και με το άρθρο αυτό του Εσωτερικού Κανονισμού. 

2.2. Ειδικώτερα, και μέσα στα πλαίσια του σκοπού που 
αναφέρεται στην παραπάνω παράγραφο και στο άρθρο 7 
του ν. 3601/28 όπως ισχύει σήμερα, ο ΦΣΠ μπορεί ενδει¬ 
κτικά: α) Να επιδιώκει την ενότητα των μελών των φαρμα¬ 
κοποιών με κοινωνικές, πνευματικές και άλλες εκδηλώ¬ 
σεις και ενέργειες, την επαγγελματική τους κατοχύρωση 
και επιστημονική τους ανάπτυξη και αναγνώριση και γενι¬ 
κότερα την ανύψωση του βιοτικού τους επιπέδου, β) Να 
δραστηριοποιείται συνδικαλιστικά υπέρτων μελώντου με 

κάθε νόμιμο μέσο διεκδικώντας για λογαριασμό τους από 
την πολιτεία και κάθε αρχή την κατοχύρωση των επαγ¬ 
γελματικών τους συμφερόντων και αιτημάτων, διασφαλί¬ 
ζοντας τα κεκτημένα τους δικαιώματα και τις επαγγελ¬ 
ματικές και συνδικαλιστικές τους κατακτήσεις, εξυπηρε¬ 
τώντας και κάθε άλλη ανάγκη τους σε σχέση με το 
επαγγελματικό συμφέρον των μελών του. 

γ) Να παρεμβαίνει υπέρ των Μελών του, όταν αυτά βρί¬ 
σκονται σε νομιμότητα, σε σχέση με το επάγγελμά τους, 
σε κάθε Δικαστική, Διοικητική, Αστυνομική ή άλλη Αρχή, 
καθώς και σε κάθε Οργανισμό, ΝΠΔΔ, Ασφαλιστικό Τα¬ 
μείο ή Οργανισμό, Τράπεζες και γενικά σε κάθε τρίτο Φυ¬ 
σικό ή νομικό πρόσωπο που έχει σχέση με τις δραστηριό¬ 
τητες των Φαρμακοποιών, όσο αφορά την άσκηση του 
επαγγέλματος τους και του φαρμακευτικού λειτουργή¬ 
ματος. 

δ) Να εκπροσωπείτο μέλη του φαρμακοποιούς, εάν αυ¬ 
τό ζητείται και εφόσον συντρέχει η προϋπόθεση της πα¬ 
ραγράφου (γ) σύμφωνα με την διαδικασία του άρθρου 5, 
ενώπιον όλων των προσώπων που αναφέρονται στην 
προηγούμενη παράγραφο. 

ε) Να ενημερώνει, βοηθάει, καταρτίζει και επιμορφώνει 
τα μέλη του πάνω σε κάθε θέμα επιστημονικό, εμπορικό, 
φορολογικό, δημοσιονομικό, έρευνας ή νομοθετικό, νομι¬ 
κό και συνδικαλιστικό με κάθε μέσο, ακόμη και με την έκ¬ 
δοση περιοδικού, βιβλίων και εντύπων γενικά, την πραγ¬ 
ματοποίηση σεμιναρίων, συναντήσεων και διαλέξεων ή 
επιστημονικών ανακοινώσεων, σύμφωνα μετά ειδικά ορι¬ 
ζόμενα στο άρθρο 10 του Κανονισμού αυτού. 

στ) Να συνεργάζεται με κάθε είδους επιστημονικά ιδρύ¬ 
ματα και Οργανώσεις που έχουν σχέση με την φαρμακευ¬ 
τική επιστήμη: Πανεπιστήμια ή άλλα Ανώτατα ή Ανώτερα 
Εκπαιδευτικά Ιδρύματα της Ελλάδος ή του Εξωτερικού, 
να συμβάλλει στην ανάπτυξη του μορφωτικού και επιστη¬ 
μονικού επιπέδου των μελών του, είτε μέσω ή μαζί με τα 
παραπάνω αναφερόμενα Ιδρύματα και Οργανώσεις, είτε 
μόνος του, είτε με συνεργασία σε όλους τους τομείς με 
άλλους Φαρμακευτικούς Συλλόγους της Χώρας και ιδιαί¬ 
τερα με τον Πανελλήνιο Φαρμακευτικό Σύλλογο. 

ζ) Να ενημερώνει τις Κρατικές Υπηρεσίες, τα κάθε φο¬ 
ρά Κυβερνητικά Όργανα, τα επίσημα πολιτικά κόμματα 
και οργανώσεις πάνω στις επαγγελματικές και συνδικαλι¬ 
στικές επιδιώξεις των μελών του και να ζητά βοήθεια και 
συνεργασία από αυτά, καθώς και να αμύνεται νόμιμα για 
την προάσπιση των παραπάνω συμφερόντων και ελευθε- 
ριών των μελών του. 

η) Να βοηθάει και συμβουλεύει το αρμόδιο Υπουργείο 
στο νομοθετικό του έργο που έχει σχέση με φαρμακευτι¬ 
κά θέματα και εφόσον του ζητηθεί και στον βαθμό που η 
συμβολή του αυτή δεν θίγει τις αρμοδιότητες του Παν. 
Φαρμακευτικού Συλλόγου. 

θ) Να συμβάλει στα γενικότερα κοινωνικά θέματα και σε 
εκείνα που άπτονται της Δημόσιας Υγείας, όπως θέματα 
περιβάλλοντος, ιατροφαρμακευτικής περίθαλψης κ.ά. 

ΚΕΦΑΛΑΙΟ Β' 

ΜΕΛΗ-ΣΧΕΣΕΙΣ ΜΕΛΩΝ 

ΑΡΘΡΟ 3ο 
ΜΕΛΗ ΤΑΚΤΙΚΑ 

Ο Φ.Σ.Π. αποτελείται από τους Φαρμακοποιούς 
που είναι εγκατεστημένοι επαγγελματικά στην περιφέ¬ 
ρεια του Συλλόγου, όπως αυτή προσδιορίζεται στο άρ¬ 


θρο 1.2. του Κανονισμού αυτού και οι οποίοι εγγράφονται 
σύμφωνα με τις διατάξεις των άρθρων 4,5 και 6του ν. "πε¬ 
ρί Φαρμ. Συλλόγων" υποχρεωτικά μέλη του. 

ΑΡΘΡΟ 4ο 

ΕΠΙΤΙΜΑ ΜΕΛΗ, ΕΥΕΡΓΕΤΕΣ 

4.2. Ο Φ.Σ.Π. έχει το δικαίωμα, με απόφαση της Γενικής 
Συνέλευσης των Τακτικών του Μελών, που παίρνεται με 
πλειοψηφία των 3/4 των ψηφισάντων μελών στην συνηθι¬ 
σμένη απαρτία, να ανακηρύσσει Επίτιμα Μέλη, Δωρητές 
και Ευεργέτες του Συλλόγου, τις παρακάτω κατηγορίες 
προσώπων: α) Επίτιμα μέλη αναγορεύονται Φαρμακοποι¬ 
οί ή άλλοι Ειδικοί Επιστήμονες Έλληνες ή Αλλοδαποί, οι 
οποίοι προσέφεραν, προσφέρουν ή διέπρεψαν στην Φαρ¬ 
μακευτική Επιστήμη ή προσέφεραν σπουδαίο έργο στην 
όλη ανάπτυξη και ποιοτική αναβάθμιση του Έλληνα Φαρ¬ 
μακοποιού. β) Δωρητές ανακηρύσσονται τα πρόσωπα 
εκείνα (φυσικά ή νομικά) που προσφέρουν στο Ταμείοτου 
Συλλόγου ποσά άνω των 200.000 χιλιάδων δραχμών υπέρ 
του Συλλόγου ή των Μελώντου και γ) Ευεργέτες δε, εκεί¬ 
να τα πρόσωπα που δωρίζουν υπέρ των σκοπών του Συλ¬ 
λόγου ποσά από 2.000.000 και άνω ή ακίνητα ή κινητά με¬ 
γάλης αξίας. Τα πρόσωπα αυτά, ανάλογα με το ύψος της 
προσφοράς τους ανακηρύσσονται Ευεργέτες ή Μεγάλοι 
Ευεργέτες. 

4.2. Η απονομή των ανωτέρω τιμητικών διακρίσεων γί¬ 
νεται σε ειδική τελετή ανάλογη της τιμής που απονεμήθη- 
κε, έπειτα από την αναφερθείσα απόφαση της Γ ενικής Συ¬ 
νέλευσης, που αποφάσισε μετά από σχετική εισήγηση 
του Διοικητικού Συμβουλίου. Τα παραπάνω τιμηθέντα 
πρόσωπα, έχουν δικαίωμα να παραβρίσκονται στις Γενι¬ 
κές Συνελεύσεις του Φ.Σ.Π. χωρίς όμως να ψηφίζουν, κα¬ 
θώς και στις κοινωνικές και επιστημονικές δραστηριότη¬ 
τες του Συλλόγου. 

ΑΡΘΡΟ 5ο 

ΔΙΚΑΙΩΜΑΤΑ ΜΕΛΩΝ 

5.1. Οι φαρμακοποιοί, τακτικά μέλη του Φ.Σ.Π. δικαιού¬ 
νται να μετέχουν στην δράση του συνδικαλιστικού - επαγ¬ 
γελματικού τους Οργάνου, καθώς και στην επιστημονική, 
κοινωνική και μορφωτική ζωή του, να συμμετέχουν στις 
εκλογές των οργάνων του, να ελέγχουν τις πράξεις του 
Διοικητικού Συμβουλίου, να εναντιώνονται σε ενέργειες 
μη νόμιμα εκλεγμένων Οργάνων, να ζητούν την βοήθεια 
του Συλλόγου τους σε επαγγελματικά, διοικητικά, λει¬ 
τουργικά ή άλλα τους προβλήματα που ανάγονται στην 
άσκηση του λειτουργήματος τους, να ζητούν την διαιτη¬ 
σία του Συλλόγου σε τυχόν διαμάχες ή αντιθέσεις ή πα¬ 
ράνομες πράξεις που έχουν σχέση με το επάγγελμάτους. 

5.2. Τα μέλη του ΦΣΠ έχουν δικαίωμα να υποβάλλουν 
προς τον Σύλλογο αιτήσεις για την χορήγηση διαφόρων 
πιστοποιητικών ή βεβαιώσεων, για τα οποία είναι αρμό¬ 
διος ο Σύλλογος, καθώς και να τον ενημερώνουν για 
επαγγελματικές τους υποθέσεις και πάντα σε σχέση προς 
την Φαρμακευτική Νομοθεσία, ώστε να μπορεί το Διοικη¬ 
τικό Συμβούλιο, εφόσον κρίνεται τούτο σκόπιμο, να πα¬ 
ρεμβαίνει, όταν και όπου χρειάζεται. 

Οι υπάλληλοι του ΦΣΠ είναι υποχρεωμένοι να διαβιβά¬ 
ζουν αμέσως στο Διοικητικό Συμβούλιο ή τον Πρόεδρο 
του Φ.Σ.Π. την παραπάνω αλληλογραφία, μέσα σε οκτώ 
(8) ημέρες το αργότερο από την υποβολή της αίτησης, να 
χορηγούν τα διάφορα πιστοποιητικά ή βεβαιώσεις, στους 
ενδιαφερομένους Φαρμακοποιούς ή άλλα ενδιαφερόμε¬ 
νο πρόσωπα. 

5.3. Γενικά τα μέλη του ΦΣΠ μπορούν να κάνουν χρήση 
των δικαιωμάτων τους που απορρέουν από τις διατάξεις 
του ν. "περί Φαρμακευτικών Συλλόγων" άρθρα 14 και επό¬ 
μενα του Κεφαλαίου Γ. 

ΑΡΘΡΟ 6ο 

ΥΠΟΧΡΕΩΣΕΙΣ ΜΕΛΩΝ 

6.1. Τα τακτικά μέλη του ΦΣΠ, υποχρεούνται να συμ¬ 
μορφώνονται με τις διατάξεις της σχετικής νομοθεσίας 
"περί Φαρμακευτικών Συλλόγων" των νόμων 3601/28, 
1384/38 και 1316/83 και 1539/1985 όπως αυτές συμπλη¬ 
ρώθηκαν ή τροποποιήθηκαν και ισχύουν ή όπως θα ισχύ¬ 
ουν κάθε φορά. Ειδικώτερα υποχρεούνται να συμμετέ¬ 
χουν στις τακτικές και έκτακτες Γ ενικές Συνελεύσεις, ιδι¬ 
αίτερα όταν αυτές αφορούν εκλογές Οργάνων Διοίκησης 
του ΦΣΠ, επίλυση επαγγελματικών προβλημάτων, συνδι¬ 
καλιστικές και απεργιακές κινητοποιήσεις, διεκδικήσεις 
του κλάδου και άλλα σημαντικά θέματα που έχουν σχέση 
με το επάγγελμα και λειτούργημα του φαρμακοποιού. 

Η αποχή από τις Γ ενικές Συνελεύσεις της παραγράφου 
αυτής και η μη συμμόρφωση προς τις αποφάσεις των Γε¬ 
νικών αυτών Συνελεύσεων που κατά νόμο δεσμεύουν 
άπαντα τα μέλη του Φαρμακευτικού Συλλόγου, θα συνε¬ 
πάγεται κυρώσεις που προβλέπονται από τις διατάξεις 
του ν. 3601/28 όπως ισχύει, εν συνδυασμώ προς την πα¬ 
ράγραφο 4 άρθρο 1 ν. 328/71. 

6.2. Τα Μέλη του Φ.Σ. Πειραιά, είναι υποχρεωμένα να 
σέβονται και εφαρμόζουν τις Αποφάσεις των Γ ενικών Συ¬ 
νελεύσεων και του Διοικητικού Συμβουλίου του Συλλόγου 
τους, εφόσον αυτές πάρθηκαν νόμιμα σύμφωνα με τον 
νόμο και τον Κανονισμό αυτό. Την ίδια υποχρέωση τήρη¬ 
σης και σεβασμού των παραπάνω αποφάσεων έχουν και 
οι απόντες ή διαφωνούντες φαρμακοποιοί μέλη του ΦΣΠ. 

6.3. Οι Φαρμακοποιοί που διατηρούν φαρμακείο - προ¬ 
σωπική επιχείρηση ή εταιρίες συστεγασμένων φαρμακεί¬ 
ων ή εταιρείες του άρθρου 6 ν. 328/76 ή κληρονομικά 
φαρμακεία, που έχουν την έδρα τους στην περιφέρεια 
του ΦΣΠ κατά την διάταξη του άρθρου 1.2. του Κανονι¬ 
σμού αυτού έχουν υποχρέωση να υποβάλλουν τους λο¬ 
γαριασμούς τους προς τα Ασφαλιστικά Ταμεία με τα 
οποία ο Φ.Σ.Π. έχει υπογράψει συλλογικές ή άλλες συμ¬ 
βάσεις, στον ΦΣΠ για την δε περαιτέρω κίνησή των στα 
αντίστοιχα Ασφαλιστικά Ταμεία εξουσιοδοτούν προς τού¬ 
το τον εκάστοτε Πρόεδρο του Δ.Σ. 

6.4. Κάθε τακτικό μέλος Φαρμακοποιός, που εγκαθί¬ 
σταται στην περιφέρεια του ΦΣΠ, υποχρεούται να υπο¬ 
βάλλει σύμφωνα με τις σχετικές διατάξεις της φαρμακευ¬ 
τικής νομοθεσίας, μέσα σε 15 ημέρες το αργότερο, δή¬ 
λωση ότι εγκατέστησε το φαρμακείο του στην περιφέρεια 
του ΦΣΠ με όλα τα στοιχεία της διευθύνσεώς του, συνο- 
δεύοντάς την με α) αντίγραφο του πτυχίου του, β) αντί¬ 
γραφο της άδειας άσκησης επαγγέλματος, γ) πιστοποιη¬ 
τικό εγγραφής στα μητρώα Δήμου ή Κοινότητας. 

6.5. Τα παραπάνω δικαιολογητικά, μαζί με την άδεια 
ίδρυσης φαρμακείου, την σχετική άδεια λειτουργίας - που 
στέλνει υπηρεσιακά η αρμόδια Υπηρεσία του Υπουργείου 
Υγείας, Πρόνοιας, καθώς και ό,τι σχετικό προβλέπει ο ν. 
328/76 σε περίπτωση συστέγασης φαρμακείων κ.ά. φυ¬ 
λάσσονται στον ατομικό φάκελλο του μέλους, σύμφωνα 
με την ρύθμιση του άρθρου 14 του Κανονισμού αυτού. 

6.6. Οι Φαρμακοποιοί, τακτικά μέλη του Φ.Σ.Π., είναι 
υποχρεωμένοι να γνωστοποιούν στον Σύλλογο με έγγρα¬ 
φό τους κάθε μεταβολή της επαγγελματικής τους κατά¬ 


στασης (π.χ. αλλαγή διεύθυνσης, συστέγαση, ίδρυση 
εταιρείας, μεταστέγαση σε περιφέρεια άλλου Φαρμ. Συλ¬ 
λόγου κ.ά.) μέσα σε προθεσμία 15 ημερών από την επέ¬ 
λευση του κάθε γεγονότος. 

6.7. Τα μέλη του Φ.Σ. Πειραιά, είναι υποχρεωμένα να τη¬ 
ρούν χωρίς παρεκκλίσεις την Φαρμακευτική Δεοντολο¬ 
γία, που προσαρτάται στο ΠΑΡΑΡΤΗΜΑ Α' του Κανονι¬ 
σμού αυτού. 

6.8. Οι Φαρμακοποιοί που ανήκουν στον Φ.Σ.Π., υπο- 
χρεούνται σε περίπτωση που δεν μπορούν για οποιοδή- 
ποτε λόγο να λειτουργήσουν αυτοπρόσωπα το Φαρμα¬ 
κείο τους, να αντικατασταθούν από άλλο αδειούχο του 
ΚΕΣΥ Φαρμακοποιό χωρίς φαρμακείο, σύμφωνα με την 
Φαρμακευτική νομοθεσία, γνωστοποιώντας την αντικα¬ 
τάσταση αυτή έγγραφα στον Φ. Σύλλογο Πειραιά. 

ΑΡΘΡΟ 7ο 

ΕΙΔΙΚΕΣ ΡΥΘΜΙΣΕΙΣ ΩΣ ΠΡΟΣ ΤΟΥΣ 
ΦΑΡΜΑΚΟΠΟΙΟΥΣ ΝΗΣΙΩΝ 

7.1. Οι Φαρμακοποιοί, μέλη του ΦΣΠ, που διατηρούν 
φαρμακείο με οποιαδήποτε νομική μορφή, σε ένα από τα 
παρακάτω νησιά: Σπέτσες, Κύθηρα, Αίγινα, Μέθανα, Πό¬ 
ρο, Ύδρα και Σαλαμίνα, είναι υποχρεωμένοι, εκτός των 
γενικών υποχρεώσεων που ισχύουν για όλα τα τακτικά μέ¬ 
λη, λόγω των συγκοινωνιακών δυσκολιών που αντιμετω¬ 
πίζουν, ιδιαίτερα λόγω κακοκαιρίας, να γνωστοποιούν τη¬ 
λεγραφικά, πριν τις Γενικές Συνελεύσεις του άρθρου 6.1. 
στον Πρόεδρο του ΦΣΠ την αδυναμία προσέλευσή τους 
και τον λόγο της αδυναμίας αυτής. 

7.2. Ακόμη, οι ίδιοι φαρμακοποιοί, έχουν την δυνατότη¬ 
τα, εφόσον δεν έχει υπογράφει συλλογική σύμβαση με 
κάποιο ασφαλιστικό ταμείο, οργανισμό ή το ίδιο το Δημό¬ 
σιο, ή γενική συλλογική σύμβαση, να καταθέτουν τους λο¬ 
γαριασμούς των ταμείων αυτών μέσω του ΦΣΠ, κάνοντας 
γι’ αυτό μνεία στην σύμβαση που υπογράφουν ή εξουσιο¬ 
δοτώντας για την υπογραφή της τον Πρόεδρο του Διοι¬ 
κητικού Συμβουλίου του Συλλόγου (ΦΣΠ). 

ΑΡΘΡΟ 8ο 

ΣΥΝΔΙΚΑΛΙΣΤΙΚΗ ΣΥΜΠΕΡΙΦΟΡΑ ΜΕΛΩΝ 

8.1. Η συνδικαλιστική συμπεριφορά των μελώντου Συλ¬ 
λόγου Φαρμακοποιών, πρέπει να είναι η προσήκουσα σε 
επιστήμονες μέλη επιστημονικού συλλόγου, δηλαδή να 
τηρείται απαρέγκλιτα η Φαρμακευτική δεοντολογία, να 
γίνεται σεβαστή η γνώμη και άποψη του κάθε μέλους, να 
υπάρχει σεβασμός στην διατύπωση οποιοσδήποτε γνώ¬ 
μης, να υπάρχει ευπρέπεια και ήθος σε κάθε συνδικαλι¬ 
στική δραστηριότητα είτε κατά την διάρκεια των εργα- 
σιώντων Γ ενικών Συνελεύσεων, είτε σε άλλες εκδηλώσεις 
της δραστηριότητας αυτής. 

8.2. Τα μέλη του ΦΣΠ, οφείλουν σεβασμό και υπακοή 
στον Πρόεδρο της Γ.Σ. και στις αποφάσεις που παίρνει 
για την ευταξία και ομαλή λειτουργία των εργασιών των 
Γ εν. Συνελεύσεων. 

8.3. Η παράβαση των παραπάνω διατάξεων, επισύρει 
ανάλογα, την πειθαρχική δίωξη των μη συμμορφουμένων 
μελών, εφαρμοζομένων των σχετικών διατάξεων του άρ¬ 
θρου 67ντου ν. 3601 όπως αυτός ισχύει ή θα ισχύσει κα¬ 
θώς και των διατάξεων των άρθρων του Κεφαλαίου Η'του 
Κανονισμού αυτού. 

Κατά την διάρκεια των εργασιών των Γ.Σ., ο Πρόεδρος 
ή Προεδρεύων της Γ.Σ. έχει το δικαίωμα να αποφασίζει 
την παραπομπή του παραβάτη των παραπάνω διατάξεων 
των παραγράφων 8.1. και 8.2. κατευθείαν στο Πειθαρχικό 

Συμβούλιο, το οποίο δύναται να επιβάλει, εκτός των ποι¬ 
νών που προβλέπονται και πρόστιμο μέχρι του μισού του 
ποσού που καθορίζεται από την περίπτωση 3 του άρθρου 
67 του νόμου "περί Φαρμ. Συλλόγων". 

ΑΡΘΡΟ 9ο 

ΡΥΘΜΙΣΗ ΕΠΑΓΓΕΛΜΑΤΙΚΩΝ ΣΧΕΣΕΩΝ 
ΜΕΤΑΞΥ ΜΕΛΩΝ 

9.1. Τα μέλη του ΦΣΠ, είναι υποχρεωμένα να τηρούν τις 
διατάξεις του Κανονισμού αυτού, όσον αφορά τις μεταξύ 
τους σχέσεις στον τομέα της λειτουργίας του επαγγέλ¬ 
ματος τους, πέρα από τις προβλεπόμενες σχετικές ρυθ¬ 
μίσεις του ν. 3601/1928 όπως ισχύει σήμερα ή θα ισχύει 
κάθε φορά. 

9.2. Ειδικότερα, ως προς τις σχέσεις των μελών μεταξύ 
τους, τα καθήκοντά τους, την συμβολή τους στην δημό¬ 
σια υγεία, την ευθύνη και την αξιοπρέπεια των μελών του 
ΦΣΠ, τις σχέσεις τους με το κοινό κ.λπ., ισχύουν οι διατά¬ 
ξεις του Κώδικα της Ελληνικής Φαρμακευτικής Δεοντο¬ 
λογίας που τέθηκαν σε ισχύ με το Π.Δ. 340/93. 

9.3. Ο Φαρμακευτικός Σύλλογος Πειραιά, με εξουσιο¬ 
δοτημένα κάθε φορά Όργανά του, ελέγχει την αυτοπρό¬ 
σωπη παρουσία του φαρμακοποιού στο Φαρμακείο. Η 
υποκατάσταση του υπεύθυνου φαρμακοποιού από αναρ¬ 
μόδια πρόσωπα απαγορεύεται, επιφυλασσομένης της 
διατάξεως της παραγράφου 6.8. του Κανονισμού αυτού, 
σε περίπτωση δε παράβασης της διάταξης αυτής, το Δ.Σ. 
του Συλλόγου θα είναι υποχρεωμένο, πέρα της πειθαρχι¬ 
κής δίωξης, να κρίνει και για τις παραπέρα ενέργειέςτου, 
εφόσον βέβαια το πρόσωπο που αναπληρώνει τον ή τους 
φαρμακοποιούς, δεν είναι νόμιμος αντικαταστάτης τους. 

ΑΡΘΡΟ 10ο 

ΔΙΑΛΕΞΕΙΣ - ΕΠΙΣΤΗΜΟΝΙΚΕΣ ΑΝΑΚΟΙΝΩΣΕΙΣ 

10.1. Τα μέλη του ΦΣΠ, σύμφωνα με τις διατάξεις της 
Φαρμακευτικής Νομοθεσίας και του άρθρου 2.2. παρ. α' 
και στ' του Κανονισμού αυτού, έχουν δικαίωμα να πραγ¬ 
ματοποιούν διαλέξεις, επιστημονικές ανακοινώσεις, συ¬ 
νέδρια ετήσια ή έκτακτα, εκθέσεις νέων φαρμακευτικών 
σκευασμάτων με ενημερωτικές ημερίδες για τα σημαντι¬ 
κότερα από αυτά, κ.λπ. στην αίθουσα του ΦΣΠ ή σε άλλη 
αίθουσα κατάλληλη για τους σκοπούς αυτούς, που εν γέ- 
νει θα έχουν ως θέμα τους ζητήματα της φαρμακευτικής 
επιστήμης, έρευνας και τεχνολογίας ή θέματα που αφο¬ 
ρούν το φαρμακευτικό γενικά λειτούργημα. 

10.2. Όποιο μέλος ή άλλος επιστήμονας ειδικός, φαρ¬ 
μακοποιός ή όχι, συμπεριλαμβανομένων καιτωνπροσώ- 
πωντου άρθρου 4του παρόντος Κανονισμού, επιθυμεί να 
κάνει χρήση των δυνατοτήτων της παραγράφου 10.1. του 
άρθρου αυτού, έχει υποχρέωση να ανακοινώσει την πρό¬ 
θεσή του αυτή στο Δ.Σ. του Συλλόγου, αναφέρονταςταυ¬ 
τόχρονα το θέμα και επιγραμματικά το νόημα και τον σκο¬ 
πό της διάλεξης ή της ανακοίνωσής του. Μοναδικός πε¬ 
ριορισμός για την πραγματοποίηση των παραπάνω είναι, 
τα θέματα να μην αναφέρονται σε προσωπικά ή γενικά πο¬ 
λιτικά ζητήματα. 

10.3. ΤοΔ.Σ., αποφασίζει για την αποδοχή του παραπά¬ 
νω αιτήματος, και σε περίπτωση αποδοχής του, ορίζει σε 
συνεννόηση με τον ενδιαφερόμενο, τον τόπο και τις λε¬ 
πτομέρειες της πραγματοποίησης της εκδήλωσης. Οι 
προσκλήσεις στέλνονται από τον Σύλλογο, τα δε έξοδα 
βαρύνουν τον προϋπολογισμό του. Τα κείμενα των διαλέ¬ 
ξεων ή των ανακοινώσεων, μπορούν να δημοσιεύονται 
από τον ΦΣΠ με το όνομα του συγγραφέα στο τυχόν πε¬ 


ριοδικό του Συλλόγου, στο Φαρμακευτικό Δελτίο του 
ΦΣΠ καθώς και όπου αλλού κρίνει το Δ.Σ. του Συλλόγου. 

ΚΕΦΑΛΑΙΟ Γ 

ΟΡΓΑΝΩΣΗ - ΛΕΙΤΟΥΡΓΙΑ Φ.Σ.Π. 

ΑΡΘΡΟ 11ο 

ΠΡΟΣΩΠΙΚΟ - ΕΙΔΙΚΟΙ ΣΥΜΒΟΥΛΟΙ 

11.1. Η διεκπεραίωση των εργασιών και η λειτουργία 
του Φ.Σ.Π. γίνεται από υπαλλήλους που προσλαμβάνο¬ 
νται από το Δ.Σ. του Συλλόγου, σύμφωνα μετά οριζόμενα 
σε γενικούς και ειδικούς νόμους για τους υπαλλήλους 
των Ν.Π.Δ.Δ. Οι υπάλληλοι του Φ.Σ. Πειραιά είναι μόνιμοι 
και προσωρινοί. 

11.2. Ο αριθμός και η ειδικότητα των υπαλλήλων, οι θέ¬ 
σεις καιταπροσόντατους, η σχέση εργασίας και κάθε άλ¬ 
λη σχετική λεπτομέρεια, καθορίζονται από το κάθε φορά 
ισχύονΠ.Δ. "Κανονισμού της Διοικητικής Οργάνωσης του 
Φαρμακευτικού Συλλόγου Πειραιά". 

11.3. Οι υπηρεσίες του ΦΣΠ διακρίνονται όπως αυτές 
καθορίζονται από την ισχύοντα εκάστοτε Οργανισμό του 
Φαρμακευτικού Συλλόγου Πειραιά. 

11.4. Χρέη πειθαρχικού συμβουλίου για το προσωπικό 
όπως αυτό καθορίζεται από τον εκάστοτε ισχύοντα Ορ¬ 
γανισμό του Φαρμακευτικού Συλλόγου Πειραιά, εκτελεί 
το Πειθαρχικό Συμβούλιο του Συλλόγου, σύμφωνα με το 
άρθρο 15 του ν. 2839/2000. 

ΑΡΘΡΟ 12ο 
ΜΗΤΡΩΟΜΕΛΩΝ 

12.1. Το Μητρώο Μελών του Φαρμακευτικού Συλλόγου 
Πειραιά, που τηρείται από τον Σύλλογο με ευθύνη του Γ ε¬ 
νικού Γραμματέα, είναι το βιβλίο στο οποίο καταχωρού- 
νται όλα τα στοιχεία που αφορούν τα μέλη και γράφεται 
σε δυο αντικρυστές σελίδες, με τον παρακάτω τρόπο: 

Α. Στην αριστερή σελίδα περιλαμβάνονται: α) Ο αύξων 
αριθμός μητρώου, β) το όνομα, επώνυμο, όνομα πατέρα 
και μητέρας, όνομα και επώνυμο συζύγου, γ) ο τόπος και 
η ημερομηνία γέννησης, δ) ο αριθμός, η χρονολογία και 
το Πανεπιστήμιο αποφοίτησης, ε) οι αποφάσεις ίδρυσης 
και λειτουργίας του φαρμακείου (αριθμοί και χρονολο¬ 
γίες) , στ) η απόφαση άδειας άσκησης φαρμακευτικού λει¬ 
τουργήματος και για τους τυχόν προερχόμενους από αλ¬ 
λοδαπά Πανεπιστήμια, η αναγνώριση του πτυχίου τους, ζ) 
η διεύθυνση του Φαρμακείου και της κατοικίας του φαρ¬ 
μακοποιού καθώς και οι αριθμοί τηλεφώνων του. 

Β. Στην δεξιά σελίδα περιλαμβάνονται: α) Οι τυχόν με¬ 
ταβολές στα υπό στοιχεία β, ε και ζ της παραγράφου ΙΑ, 
συμπεριλαμβανομένων των μεταβολών της επωνυμίας 
λόγω συστέγασης ή ίδρυσης εταιρείας του άρθρου 6 ν. 
328, β) Οι άδειες απουσίας, προσωρινού κλεισίματος, γ) 
η μεταφορά του φαρμακείου μέσα στα όρια του ΔΣΠ ή 
εκτός της περιφέρειας του, δ) η ημερομηνία θανάτου του 
φαρμακοποιού, τα ονόματα των κληρονόμων του και το 
όνομα του υπεύθυνου φαρμακοποιού κληρονομικού 
φαρμακείου, ε) Οι τυχόν πειθαρχικές ποινές του μέλους, 
στ) υπόδειγμα υπογραφήςτου μέλους και αναλόγως υπό¬ 
δειγμα υπογραφής του υπεύθυνου φαρμακοποιού κλη¬ 
ρονομικού φαρμακείου, ζ) στήλη παρατηρήσεων, η) υπο¬ 
γραφή του υπευθύνου για την καταχώρηση των στοιχείων 
υπαλλήλου και θ) υπογραφή του Γ ενικού Γ ραμματέα. 

12.2. Τα στοιχεία της παραγράφου 12.1 γράφονται κα¬ 
τά την σειρά που αναφέρονται, το δε βιβλίο του Μητρώου 
των Μελών, τηρείται με ευθύνη του Γενικού Γραμματέα, 

απαγορευόμενων των σβησιμάτων, διαγραφών, ξυσμά¬ 
των και διορθώσεων. Εάν κατά λάθος έγινε εσφαλμένη 
καταχώρηση, γίνεται σχετική αναφορά και υπογράφεται 
από τον Πρόεδρο Φ.Σ.Π. και τον Γραμματέα. Το παραπά¬ 
νω Μητρώο Μελών είναι ένα ενιαίο και χρησιμοποιείται 
και ως Μητρώο των Μελών, στο οποίο γράφονται τα μέλη 
από την σύσταση του Φαρμακευτικού Συλλόγου Πειραιά. 
Τα νέα μέλη, κάθε φορά, παίρνουν τον επόμενο αριθμό 
μητρώου, ανεξάρτητα εάν μέχρι αυτόν αριθμούνται και 
διαγραφέντες ή αποβιώσαντες. 

Εκτός των παραπάνω, το Δ.Σ., μπορεί να χρησιμοποιεί 
και Μητρώο Αλφαβητικό των Μελών, ως βοηθητικό. 

12.3. Το Διοικητικό Συμβούλιο, έχει από την διάταξη αυ¬ 
τή το δικαίωμα και την εξουσιοδότηση της Γ.Σ., να ενημε¬ 
ρώνει και συμπληρώσει το υπάρχον Μητρώο Μελών, σύμ¬ 
φωνα με τις ρυθμίσεις των προηγουμένων παραγράφων 
του άρθρου αυτού. 

ΑΡΘΡΟ 13ο 

ΑΤΟΜΙΚΟΣ ΦΑΚΕΛΛΟΣ ΜΕΛΟΥΣ 

13.1. Στον Φ.Σ. Πειραιά, τηρείται Ατομικός Φάκελλος 
Μέλους, με αύξοντα αριθμό εκείνον του Μητρώου Με¬ 
λών, που αντιστοιχεί στο Μέλος. Στον Ατομικό Φάκελλο 
Μέλους (Α.Φ.Μ.) τοποθετούνται, εκτός από τα αναφερό- 
μενα στο άρθρο 6.4. του Κανονισμού αυτού δικαιολογητι- 
κά, όλα τα σχετικά έγγραφα που απαιτούνται και αφο¬ 
ρούν τα στοιχεία του άρθρου 12 παράγραφος ΙΑ και 1Β 
και αναφέρονται στο Μέλος. 

13.2. Οι ΑΦΜ τηρούνται με ευθύνη του Γ. Γραμματέα 
από υπάλληλο του ΦΣΠ, στους οποίους κάθε έγγραφο 
σημειώνεται στον πίνακα περιεχομένων της εσωτερικής 
πλευράς του εξωφύλλου του φακέλλου. Σε περίπτωση 
που φαρμακοποιός χάσει για οποιονδήποτε λόγο την ιδιό¬ 
τητα του Μέλους του Φ.Σ.Π., ο ΑΦΜ κλείνεται με σημείω¬ 
ση που υπογράφεται εξωτερικά και τοποθετείται στο Αρ¬ 
χείο. 

ΑΡΘΡΟ 14ο 
ΒΙΒΛΙΑ Φ.Σ.Π. 

14.1. Κατά τον νόμο και τον Κανονισμόν αυτόν, ο Φ.Σ. 
Πειραιά, τηρεί τα παρακάτω βιβλία και Φακέλλους: 

α) Μητρώο Μελών, β) Ατομικούς Φακέλλους των Με¬ 
λών, γ) Φακέλλους Αρχείου, δ) Αλφαβητικό Ευρετήριο 
Μελώντου Συλλόγου, ε) Βιβλίο Πρωτοκόλλου, στ) Βιβλίο 
διεκπεραίωσης εγγράφων, ζ) Βιβλίο επίδοσης προσκλή¬ 
σεων μελώνΔιοικ. Συμβουλίου, η) Βιβλίο Πρακτικών Γενι¬ 
κών Συνελεύσεων, θ) Βιβλίο Πρακτικών Διοικητικού Συμ¬ 
βουλίου, ι) Φάκελλοι δικαιολογητικών Γεν. Συνελεύσεων, 
ια) Βιβλίο Πρακτικών Αποφάσεων Πειθαρχικού Συμβουλί¬ 
ου, ιβ) Τα από το άρθρο 44 ν. 3601/28 και του άρθρου 31 
του Κανονισμού αυτού οριζόμενα Βιβλία, ιγ) Βιβλίο παρα- 
κολουθήσεως εισπράξεων εισφορών και προστίμων, ιδ) 
διάφορα Βιβλία που ορίζονται από ειδικούς νόμους για τα 
ΝΠΔΔ ή το Δ.Σ. ως βοηθητικά με απόφασή του. 

14.2. Η φροντίδα και ευθύνη της κανονικής τήρησης 
των βιβλίων ανήκει στους υπαλλήλους του ΦΣΠ που ορί¬ 
ζονται για τον σκοπό αυτό από το Δ.Σ. του Συλλόγου κα¬ 
θώς και τα καθοριζόμενα απότον Νόμο και τον Κανονισμό 
μέλη του Διοικητικού Συμβουλίου. Ανεξάρτητα από τα πα¬ 
ραπάνω πρόσωπα, για την κανονική τήρηση των Βιβλίων 
και Φακέλλων ευθύνη έχει και ο Πρόεδρος του Φ.Σ.Π., ο 
οποίος έχει την γενική επίβλεψη και εποπτεία στην όλη 
λειτουργία του Συλλόγου. 

14.3. Τα βιβλία και οι Φάκελλοι αριθμούνται και μονο- 


γράφονται από τον Πρόεδρο και Γραμματέα (ως προς 
τους Φακέλλους είναι δυνητική η αρίθμηση και η μονο¬ 
γραφή) , κάθε δε πληρωμή ενεργείται με εντολή του Προ¬ 
έδρου και Γ ραμματέα. 

14.4. Ο Ταμίας κωλυόμενος αναπληρώνεται από μέλος 
του Συλλόγου που υποδεικνύει ο Πρόεδρος και εγκρίνε- 
ται από το Δ. Συμβούλιο, σε περίπτωση δε επείγουσας πε¬ 
ρίπτωσης, το Δ.Σ. αντικαθιστά τον Ταμία προσωρινά με 
ένα από τα μέλη του (άρθρο 44 ν. 3601 /28). 

ΑΡΘΡΟ 15ο 

ΠΡΩΤΟΚΟΛΛΟ, ΕΓΓΡΑΦΑ ΤΟΥ ΣΥΛΛΟΓΟΥ 

15.1. Στα Γ ραφεία του Φ.Σ.Π. τηρείται ειδικό Βιβλίο Γε¬ 
νικού Πρωτοκόλλου, στο οποίο καταχωρούνται όλα τα ει¬ 
σερχόμενα και εξερχόμενα έγγραφα του Συλλόγου. Το 
Πρωτόκολλο τηρείται από τον, γι’ αυτό τον σκοπό, οριζό¬ 
μενο υπάλληλο του Φ.Σ.Π. με την επίβλεψη και ευθύνη του 
Γ ραμματέα. 

15.2. Τα εισερχόμενα έγγραφα του Συλλόγου θέτονται 
υπόψη του Προέδρου, χαρακτηρίζονται και πρωτοκολ- 
λούνται απότον αρμόδιο υπάλληλο. Απαγορεύεται σε κά¬ 
θε περίπτωση η μη πρωτοκόλληση εγγράφου που φθάνει 
στον Φ.Σ.Π., από οποιαδήποτε Αρχή ή Πρόσωπο και εάν 
προέρχεται το έγγραφο, η επιστολή, αίτηση, αναφορά ή 
οτιδήποτε άλλο υποβάλλεται προς τον Σύλλογο. 

15.3. Ο Φαρμακευτικός Σύλλογος Πειραιάς, αλληλο¬ 
γραφεί απ’ ευθείας με όλες τις Αρχές του Κράτους και με 
οποιοδήποτε Πρόσωπο φυσικό ή νομικό. Τα έγγραφα του 
Συλλόγου υπογράφονται απότον Πρόεδρο και τον Γ ραμ¬ 
ματέα, σφραγίζονται με την σφραγίδα του Συλλόγου και 
αποστέλλονται στον προορισμό τους ταχυδρομικά, απλά 
ή συστημένα ή επί αποδείξει ή με επίδοση από αρμόδιο 
υπάλληλο του Φ.Σ.Π. τηρουμένου γι’ αυτό του από το άρ¬ 
θρο 14.1. στ' βιβλίου. 

ΑΡΘΡΟ 16ο 
ΑΡΧΕΙΟ ΤΟΥ Φ.Σ.Π. 

16.1. Όλα τα εισερχόμενα έγγραφα του Φ.Σ.Π. καθώς 
και τα αντίγραφα των εξερχομένων εγγράφων, φυλάσσο¬ 
νται στο Αρχείο, εκτός από εκείνα που αφορούν τα Μέλη 
του Συλλόγου, που ταξινομούνται στους ΑΦΜ. Στο Αρχείο 
επίσης φυλάσσονται τα παλαιό Μητρώα: Πρακτικά ΓΣ και 
ΔΣ, διαχειριστικά βιβλία προηγουμένων χρήσεων, δικαιο- 
λογητικά εσόδων και δαπανών, οι ατομικοί φάκελοι των 
μη υπαρχόντων πλέον για οποιαδήποτε αιτία μελών του 
ΦΣΠ και γενικά κάθε έγγραφο που αφορά τη λειτουργία 
του Συλλόγου. Το αρχείο τηρείται από την λειτουργία του 
Συλλόγου. Το αρχείο τηρείται από τον αρμόδιο επί του 
Πρωτοκόλλου υπάλληλο του ΦΣΠ ή από άλλο υπάλληλο 
που καθορίζει το Δ.Σ. του Φ.Σ.Π., με ευθύνη και επίβλεψη 
του Γ ραμματέα του Δ.Σ. 

16.2. Στο τέλος κάθε έτους ή ανάλογα κάθε δύο έτη, με 
απόφαση της Γ ενικής Συνέλευσηςτων Μελώντου Φ.Σ.Π., 
γίνεται εκκαθάριση του Αρχείου από την πενταμελή Επι¬ 
τροπή Εκκαθάρισης του Αρχείου, που αποτελείται από 
τον Αντιπρόεδρο Δ.Σ., τον Γραμματέα και τρία (3) Μέλη 
του ΦΣΠ που ορίζονται από την Γ ενική Συνέλευση. Η Επι¬ 
τροπή εκκαθάρισης Αρχείου, καταστρέφει τα άχρηστα 
για τον Σύλλογο έγγραφα και στοιχεία και συντάσσει γι’ 
αυτό σχετικό Πρακτικό Καταστροφής, που υπογράφεται 
από τα Μέλη της Επιτροπής. 

16.3. Κανένα έγγραφο ή στοιχείο του Συλλόγου δεν κα- 
ταστρέφεται α) Εάν δεν έχει περάσει δεκαετία (ΙΟετία) 
από την τοποθέτησή του στο Αρχείο και β) Εάν τα μέλη 

του Δ.Σ. που είναι στην Επιτροπή δηλώσουν ότι είναι χρή¬ 
σιμο στον Φ.Σ. Πειραιά. 

Δεν καταστρέφονται τα παλαιό Μητρώα και Πρακτικά 
ΕΣ και ΔΣ του Συλλόγου καθώς και έγγραφα συνυφασμέ- 
να με την ιστορία του Φαρμακευτικού Συλλόγου Πειραιά. 

ΚΕΦΑΛΑΙΟ Δ' 

ΠΟΡΟΙ ΤΟΥ Φ.Σ.Π. 

ΑΡΘΡΟ 17ο 

Πόροι του Συλλόγου είναι: 

1) Οι τακτικές εισφορές των μελών του σύμφωνα με τις 
διατάξεις του άρθρου 18 του παρόντος. 

2) Δωρεές και κληροδοτήματα προς το Σύλλογο. 

3) Χρηματικά πρόστιμα επιβαλλόμενα από το Πειθαρχι¬ 
κό Συμβούλιο στα μέλη του Συλλόγου. 

Έξοδα του Συλλόγου είναι: 

1) Έξοδα διοικήσεως συμπεριλαμβανομένων των οδοι¬ 
πορικών, εξόδων παραστάσεως και διαμονής των μελών 
του Συλλόγου ή του Διοικητικού Συμβουλίου και του Πει¬ 
θαρχικού Συμβουλίου, όταν εκτελούν υπηρεσίες κατ’ 
εντολήν του Συλλόγου, του Διοικητικού ή του Πειθαρχι¬ 
κού Συμβουλίου. 

2) Μισθοδοσία - Ασφαλιστική κάλυψη προσωπικού. 

3) Έξοδα αποζημιώσεως του δικαστικού μέλους του 
Πειθαρχικού Συμβουλίου ή του αναπληρωτή του. 

4) Άλλες δαπάνες που αποφασίζονται από το Δ.Σ. είτε 
από τη Γ.Σ. προς εκπλήρωση συγκεκριμένων σκοπών. 

ΑΡΘΡΟ 18ο 
ΕΙΣΦΟΡΑ ΜΕΛΩΝ 

Κάθε μέλος του Φαρμακευτικού Συλλόγου υποχρεού- 
ται σε ετήσια εισφορά. Προκειμένου να επιτευχθεί ισο- 
μοιρία καταβολής και ν’ αποφευχθούν άνισες καταβολές 
εκ μέρους νέων και παλαιών μελών, η ετήσια εισφορά κα¬ 
θορίζεται κατ’ έτος από το Δ.Σ. για τα μέλη του και ανά¬ 
λογα με το ύψος των διακινουμένων από αυτά συνταγών 
μέσω του ΦΣΠ, νόμος 3601 /28. 

Εκτός από την πιο πάνω εισφορά επιτρέπεται η επιβολή 
ειδικών εισφορών και για ορισμένο σκοπό κατόπιν απο- 
φάσεως του Δ.Σ. 

Οι εισφορές καθώς και κάθε άλλο έσοδο του Συλλόγου 
εισπράττονται από τον ταμία με έκδοση αντιστοίχων δι¬ 
πλοτύπων αποδείξεων. 

Η καταβολή των ετησίων εισφορών, στην περίπτωση 
άρνησης καταβολής μέλους, επιτυγχάνεται σύμφωνα με 
τις ειδικές διατάξεις του ν. 1316/83 παραγρ. 6, αρ. 37. 

ΚΕΦΑΛΑΙΟ Έ 

ΟΡΓΑΝΑ ΤΟΥ ΦΑΡΜΑΚΕΥΤΙΚΟΥ ΣΥΛΛΟΓΟΥ ΠΕΙΡΑΙΑ 

ΑΡΘΡΟ 19ο 
ΟΡΓΑΝΑ ΔΙΟΙΚΗΣΗΣ 

19.1. Τα όργανα Διοίκησης του Φ.Σ.Π. είναι: α) η Γενική 
Συνέλευση των Μελών του Φ.Σ.Π., β) Το Διοικητικό Συμ¬ 
βούλιο, άλλο δε όργανο είναι το Πειθαρχικό Συμβούλιο 
του Φ.Σ. Πειραιά. 

ΑΡΘΡΟ 20ο 

ΓΕΝΙΚΗ ΣΥΝΕΛΕΥΣΗ ΜΕΛΩΝ ΦΣΠ 

20.1. Η Γενική Συνέλευση των Μελών του Φ.Σ. Πειραιά 
είναι αρμόδια να αποφασίζει για όλα τα θέματα που ανα- 
φέρονται στις διατάξεις των άρθρων 7 και 8 ν. 3601/28 
όπως ισχύει σήμερα τροποποιηθείς από τους νόμους 


1316/1983 και 1539/1985, καθώς και για όσα θέματα πα¬ 
ραπέμπει σ’ αυτή ο Κανονισμός αυτός στις διατάξεις των 
άρθρων. 

20.2. Η σύγκληση της Γενικής Συνέλευσης των Μελών 
του Φαρμακευτικού Συλλόγου Πειραιά γίνεται πάντοτε με 
προσωπικές Προσκλήσεις προς τα μέλη που αποστέλλο- 
νται ταχυδρομικά ειδικά δε για τις τακτικές Γεν. Συνελεύ¬ 
σεις ή εκείνες που αφορούν εκλογές μελών Δ.Σ., Πειθαρ¬ 
χικού Συμβουλίου, Αντιπροσώπων στον Π.Φ.Σ., έγκριση ή 
τροποποίηση Εσωτερικού Κανονισμού, έγκριση προϋπο¬ 
λογισμού, απολογισμού ή ισολογισμού, καθώς και επί θε¬ 
μάτων των άρθρων 22.1. παρ. II του Κανονισμού αυτού, 
απαιτείται, εκτός από την αποστολή ταχυδρομικά επί συ- 
στάσει των προσκλήσεων και δημοσίευση της πρόσκλη¬ 
σης σε μία ημερήσια εφημερίδα, της επιλογής του Δ.Σ. 
του Πειραιά ή μία μεγάλης κυκλοφορίας των Αθηνών. 

20.3. Οι προσκλήσεις για την Γ.Σ., υπογράφονται υπό 
του Προέδρου και Γραμματέατου Δ.Σ. του Φ.Σ.Π. και ανα¬ 
φέρουν υποχρεωτικά: α) τα θέματα της ημερήσιας διατά¬ 
ξεις, β) τον τόπο, την αίθουσα, την ημερομηνία, την ημέ¬ 
ρα και ώρα συνεδρίασης κάθε Γ.Σ. (τακτικής, έκτακτης, 
ύστερα από αίτηση), γ) σε περίπτωση μη απαρτίας την 
επαναληπτική συνεδρίαση με όλα τα υπό (β) στοιχεία και 
την απαιτούμενη απαρτία. 

Εκτός από τα θέματα της ημερήσιας διάταξης, κανένα 
άλλο θέμα δεν μπορεί να συζητηθεί. Κατ’ εξαίρεση, εκτός 
ημερήσιας διάταξης, σύμφωνα με τις διατάξεις των άρ¬ 
θρων 16 παρ. 4, 18 παρ. 3 ν. 3601/28 και 37 παρ. Η 1 
ν.1316/83, μπορούν να συζητηθούν: 

α) Πρόταση για σύγκληση νέας Γ.Σ. μετά τις ορισθείσες 
από την πρόσκληση συνεδριάσεις της. 

β) Κάθε θέμα που προτείνεται έγγραφα πριν όμως από 
την αρχή της συζήτησης των θεμάτων της ημερήσιας διά¬ 
ταξης και εφόσον η πρόταση γίνεται από το 1 /10 τουλάχι¬ 
στον του συνολικού αριθμού των μελών του Φ.Σ.Π. Εάν η 
Γ.Σ. έχει αρχίσει την συζήτηση πάνω στα θέματα της διά¬ 
ταξης, και υποβληθεί η παραπάνω πρόταση, ο Πρόεδρος 
της Γ.Σ. είναι υποχρεωμένος να απορρίψει την πρόταση 
και να μην επιτρέψει καμμία συζήτησή της. 

γ) Εάν σε οποιαδήποτε συνεδρίαση του Φ.Σ.Π., δεν 
επαρκέσει ο χρόνος προς ολοκλήρωση των συζητήσεων 
και λήψη αποφάσεων, μπορεί η συνεδρίαση της Γ.Σ. να 
συνεχισθεί, με απόφαση της Γ.Σ. και ύστερα από πρότα¬ 
ση του Προέδρου της, σε άλλη ημέρα και ώρα, αλλά στον 
ίδιο τόπο, χωρίς κανένα χρονικό περιορισμό. 

20.4. Την σύγκληση των τακτικών και έκτακτων Γ εν. Συ¬ 
νελεύσεων αποφασίζει κάθε φορά το Δ.Σ. σύμφωνα μετά 
οριζόμενα στον νόμο και τον Κανονισμό αυτό, που ορίζει 
και τα θέματα που θα συζητηθούν. 

α) Η Τακτική Γ.Σ. συνέρχεται κατά τον μήνα Μάιο και με¬ 
ταξύ των θεμάτωντους συμπεριλαμβάνουν υποχρεωτικά, 
την ψήφιση του ετήσιου προϋπολογισμού εσόδων - εξό¬ 
δων, τον έλεγχο της διαχείρισης και την έγκριση του απο¬ 
λογισμού. Επίσης η έγκριση ή τροποποίηση του Εσωτερι¬ 
κού αυτού Κανονισμού, γίνεται πάντοτε από Τακτική Γ ενι¬ 
κή Συνέλευση. 

β) ΟΓΕκτακτες Γ.Σ. συνέρχονται όσες φορές κρίνει ανα¬ 
γκαίο ή απαραίτητο το Δ.Σ. ή το ζητήσουν μέλη του Φ.Σ.Π. 
που αντιπροσωπεύουν τουλάχιστον το ένα δέκατο (1/10) 
του συνολικού αριθμού των Μελώντου Φ.Σ. Πειραιά. Στην 
δεύτερη αυτή περίπτωση, πρέπει να υποβληθεί προς το 
ΔΣ έγγραφη αίτηση υπογεγραμμένη από τον παραπάνω 
αναφερόμενο αριθμό μελών, στην οποία να αναγράφο- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


8599 


νται τα θέματα της ζητούμενης να συγκληθεί Γ.Σ. καθώς 
και ο λόγος σύγκλησής της. Από την ημερομηνία πρωτο¬ 
κόλλησης της αίτησης, ο Πρόεδρος του ΔΣ, αφού διαπι¬ 
στώσει ότι η αίτηση έχει υπογράφει νόμιμα κατά την διά¬ 
ταξη του άρθρου 11 ν. 3601/28 όπως τροποποιήθηκε με 
το άρθρο 37 παρ. Η2 ν. 1316/83, έχει υποχρέωση να συ- 
γκαλέσειτην Γ.Σ. των μελών μέσα σε είκοσι (20) ημέρες. 
Εάν τα προς συζήτηση θέματα της ζητηθείσας, όπως πα¬ 
ραπάνω, έκτακτης Γ.Σ., απορριφθούν απ’ αυτή, τότε τα 
θέματα αυτά δεν μπορούν να συζητηθούν ξανά, παρά μό¬ 
νον μετά από την παρέλευση έξι (6) μηνών από την ημε¬ 
ρομηνία της Γ.Σ. που τα απέρριψε. 

Ακόμα, την ΓΣ μπορεί να συγκαλέσει έκτακτα το ΔΣ, 
σύμφωνα με τους όρους και προϋποθέσεις της διάταξης 
του άρθρου 14 ν. 3601/28. 

ΑΡΘΡΟ 21ο 

ΣΥΝΕΔΡΙΑΣΕΙΣ ΓΕΝΙΚΩΝ ΣΥΝΕΛΕΥΣΕΩΝ 

21.1. Κατά την αρχή της συνεδρίασης, τα προσερχόμε- 
να στην Γ.Σ. Μέλη του ΦΣΠ, υπογράφουν σε ξεχωριστό 
κατάλογο που τηρείται σε κάθε συνεδρίαση και χρησι¬ 
μεύει για να βεβαιώνεται η απαρτία. Ο Π ρόεδρος του Δ.Σ., 
αφού βεβαιωθεί ότι υπάρχει απαρτία, σύμφωνα μετά ορι¬ 
ζόμενα στην επόμενη παράγραφο 22.2., ζητά απάτην Γ.Σ. 
να εκλέξει τον Πρόεδρό της μεταξύ των μελών του ΦΣΠ 
που παραβρίσκονται και που εκλέγονται με ανάταση των 
χεριών των μελών. 

21.2. Ο Πρόεδρος της Γ.Σ. διευθύνει τις συνεδριάσεις 
της σύμφωνα με τα οριζόμενα στις διατάξεις των άρθρων 
15, 16 και 17 ν. 3601/28 όπως τροποποιήθηκε με τον ν. 
1316/83 και αποτελούν διατάξεις του Κανονισμού αυτού, 
έχει δε κατά την διάρκεια της Γ.Σ. όλα τα δικαιώματα και 
καθήκοντα που προβλέπονται από τις διατάξεις του νόμου 
και του Κανονισμού για τον Πρόεδρο του Δ. Συμβουλίου. 

Ακόμη ο Πρόεδρος της Γ.Σ. έχει την εξουσία να κάνει 
χρήση των δικαιωμάτων του που απορρέουν από την διά¬ 
ταξη του άρθρου 8.3 του Κανονισμού αυτού και να παρα- 
πέμψει τον παρεκτραπέντα στο Πειθαρχικό Συμβούλιο 
και κατάτοάρθ. 16τουν. 3601/28. 

21.3. Μετά την διαπίστωση ύπαρξης απαρτίας, ο Πρόε¬ 
δρος της Γ.Σ. ορίζει ένα από τα παραβρισκόμενα στην 
Γ.Σ. μέλη του Φ.Σ.Π. ως Γραμματέα της Γεν. Συνέλευσης, 
που τηρείτο Πρακτικά, βοηθούμενος, εάν χρειαστεί, από 
τον Γραμματέα του Δ.Σ., ο οποίος και τα παραλαμβάνει 
μετά το τέλος της Γ.Σ., υπογεγραμμένα σύμφωνα με το 
άρθρο 16 ν. 3601. Για την εγγραφή των πρακτικών της 
Γ.Σ., μπορεί να χρησιμοποιείται ηλεκτρονικό μηχάνημα 
μαγνητικής εγγραφής (μαγνητόφωνο κ.λπ.) το απομα- 
γνητοφωνημένο κείμενο το οποίο αντιγράφεται κατά τα 
ουσιώδη στοιχεία του, κατά την κρίση του Προέδρου και 
Γραμματέα της Γ.Σ., στο Βιβλίο Πρακτικών της Γεν. Συνέ¬ 
λευσης. Η Γεν. Συνέλευση, έχει την δυνατότητα να ζητή¬ 
σει σε επόμενη συνεδρίασή της, την ανάγνωση και επικύ¬ 
ρωση των Πρακτικών προηγούμενης Γ.Σ. 

21.4. Τα απομαγνητοφωνημένα Πρακτικά, εφόσον έγι¬ 
νε χρήση μαγνητοφώνου κ.λπ. φυλάσσονται στο Αρχείο 
του ΦΣΠ, οι δε κασέτες ή μαγνητοταινίες, φυλάσσονται 
επί ένα χρόνο από την ημερομηνία της Γ.Σ. Σε κάθε περί¬ 
πτωση, τα Πρακτικά γράφονται στο ειδικό Βιβλίο Πρακτι- 
κώντης Γεν. Συνέλευσης, μέσα σε είκοσι (20) ημέρες από 
την Γ.Σ. απαγορευομένης της αλλοίωσης των Πρακτικών 
με ξέσματα, διορθώσεις ή ανακλήσεις των όσων γράφτη¬ 
καν στο Πρακτικό. 


21.5. Όταν εξαντληθούν τα προς συζήτηση θέματα της 
ημερήσιας διάταξης, ο Πρόεδρος της Γ.Σ. κηρύσσει την 
λήξη της συνεδρίασης, είτε αυτή εξαντλήθηκε σε μια συ¬ 
νεδρίαση ή σε πολλές. 

ΑΡΘΡΟ 22ο 
ΑΠΑΡΤΙΑ 

22.1. Η Γ. Συνέλευση του Φ.Σ.Π. (τακτική ή έκτακτη) βρί¬ 
σκεται σε απαρτία, όταν είναι παρόντα το ένα τρίτο (1/3) 
των μελών και όταν βεβαιωθεί αυτή, θεωρείται ότι υπάρ¬ 
χει και κατά την διάρκεια των συζητήσεων, ανεξάρτητα 
εάν συνεχίζονται και σε άλλες ημέρες και ώρες, χωρίς να 
λαμβάνεται υπόψη εάν μερικοί αποχώρησαν ή προσήλ- 
θαν μέλη που δεν ήταν στην έναρξη της Γ.Σ. 

22.2. Ένσταση απαρτίας, μπορεί να υποβληθεί προς 
τον Πρόεδρο του Δ.Σ., πριν την εκλογή του Προέδρου 
τους Γ. Συνέλευσης, από είκοσι (20) μέλη του ΦΣΠ που 
παραβρίσκονται κατά την έναρξη της συνεδρίασης. Σε 
περίπτωση κατά την οποία η Γ.Σ., όπως φαίνεται από τα 
θέματα ημερήσιας διάταξης, δεν πρόκειται να πάρει από¬ 
φαση, αλλά είναι ενημερωτική, τότε αποκλείεται η υποβο¬ 
λή ένσταση απαρτίας. 

22.3. Εάν δεν βεβαιωθεί η απαρτία κατά την πρώτη συ¬ 
νεδρίαση της Γ.Σ., η Γεν. Συνέλευση συνέρχεται χωρίς 
άλλη πρόσκληση, μέσα σε οκτώ (8) ημέρες, οποιαδήποτε 
μέρα και ώρα γράφεται στην αρχική πρόσκληση, στην 
οποία υποχρεωτικά μνημονεύεται η επαναληπτική συνε¬ 
δρίαση της Γ.Σ. σε περίπτωση έλλειψης απαρτίας της 
πρώτης. Στην επαναληπτική αυτή συνεδρίαση, η Γ.Σ. θε¬ 
ωρείται ότι βρίσκεται σε απαρτία, όσα μέλη και εάν παρα¬ 
βρίσκονται με την επιφύλαξη των διατάξεων της παρα¬ 
γράφου 22.4. του άρθρου αυτού. 

22.4. Εάντα θέματα ημερήσιας διάταξης, σε τακτική Γε¬ 
νική Συνέλευση, συμπεριλαμβάνονται και εκλογές μελών 
Δ.Σ., εκλογή Εξελεγκτικής Επιτροπής, Πειθαρχικού Συμ¬ 
βουλίου, διαχειριστικού ελέγχου από Ορκωτούς Λογι¬ 
στές, τροποποίηση του Εσωτερικού Κανονισμού ή Πρα¬ 
κτικών των Γεν. Συνελεύσεων, στην επαναληπτική Γ ενική 
Συνέλευση, πρέπει να παρίσταται τουλάχιστον το 1/5 των 
Μελών του Συλλόγου και σε περίπτωση που τα μέλη αυ- 
ξηθούνπάνωαπό400,το 1/10τωνμελώντουΦ.Συλλ. Πει¬ 
ραιά. Εάν και πάλι δεν επιτευχθεί απαρτία στις περιπτώ¬ 
σεις αυτής της παραγράφου, τότε η Γενική Συνέλευση 
επαναλαμβάνεται μέσα σε οκτώ (8) ημέρες σε τρίτη συ¬ 
νεδρίαση, τηρουμένης της διατάξεως της παραγράφου 
22.3. και εφόσον παραβρίσκονται μέλη εκπροσωπούντο 
το ένα δωδέκατο (1/12) του συνολικού αριθμού των με¬ 
λών του ΦΣΠ. 

ΑΡΘΡΟ 23ο 

ΔΙΕΞΑΓΩΓΗ ΓΕΝΙΚΗΣ ΣΥΝΕΛΕΥΣΗΣ 

23.1. Μετά την έναρξη της Γενικής Συνέλευσης κατά τις 
διατάξεις των προηγούμενων άρθρων, ο Πρόεδρος της 
Γ.Σ., αναπτύσσει στο Σώματα θέματα της ημερήσιας διά¬ 
ταξης, όπως αυτά είναι διατυπωμένα στην Πρόσκληση ή 
όπως διαμορφώθηκαν σύμφωνα με την διάταξη της πα¬ 
ραγράφου 18.3. του Κανονισμού αυτού και ανάλογα, ζη¬ 
τά από το Σώμα να εκλέξουν Εφορευτική Επιτροπή ή Εξε¬ 
λεγκτική Επιτροπή ή ό,τι άλλο προβλέπεται από τις δια¬ 
τάξεις του Κανονισμού αυτού, και δίνει τον λόγο στον 
Πρόεδρο του Δ.Σ., ή τον ορισθέντα από το Δ.Σ. ομιλητή σε 
ειδικές περιπτώσεις με υπόδειξη του Προέδρου του Δ.Σ. 
για την εισαγωγή στα θέματα που είναι για συζήτηση, την 
ανάλυσή τους καιτην ανάπτυξη των θέσεων και προτάσε- 

ων του Διοικητικού Συμβουλίου. Μετά το τέλος των πα¬ 
ραπάνω ομιλιών, η συνεδρίαση διακόπτεται για δέκα (10') 
λεπτά κατά την διάρκεια των οποίων, τα μέλη που επιθυ¬ 
μούν να μιλήσουν και τοποθετηθούν, εγγράφονται με δή¬ 
λωσή τους στον Γ ραμματέατης Γ.Σ. Όταν επαναληφθεί η 
συνεδρίαση, ο Πρόεδρος της Γ.Σ. δίνειτονλόγο, σύμφω¬ 
να μετον κατάλογο των ομιλητών, στους εγγραφέντες για 
να μιλήσουν κατά θέμα της ημερήσιας διάταξης. 

23.2. Μετά την εξάντληση του καταλόγου των ομιλητών 
μελών, κανείς δεν μπορεί να πάρει τον λόγο, εκτός των ει¬ 
σηγητών των θεμάτων και των επιθυμούντων να δευτερο- 
λογήσουν, μετά όμως από την δευτερολογία των εισηγη¬ 
τών. 

Κατ’ εξαίρεση, ο Πρόεδρος μπορεί να εισηγηθεί στο 
Σώμα, αίτηση μέλους που δεν είχε γραφτεί στον κατάλο¬ 
γο, για να μιλήσει, αφού το επιτρέψει η συνέλευση, καιτου 
δώσει τον λόγο μόνον για πέντε (5') λεπτά. 

23.3. Όταν πλέον ολοκληρωθούν οι ομιλίες, κλείνει η 
συζήτηση και ο Πρόεδρος της Γ.Σ., διατυπώνει τα θέματα 
και τα θέτει σε ψηφοφορία ανάλογα, σύμφωνα με τις δια¬ 
τάξεις του επόμενου άρθρου 24 του Κανονισμού αυτού. 

Αποδοκιμασία του Δ.Σ. ή μελών ή μέλους του, από μέ¬ 
ρος ή από όλη την Γ ενική Συνέλευση, δεν υποχρεώνει κα¬ 
τά τον νόμο το Δ.Σ. ή το μέλος σε παραίτηση. 

23.4. Πρόταση μομφής, μετά από αποτέλεσμα ψηφο¬ 
φορίας που ενέχει καταφανή καταψήφιση πρότασης ή ει¬ 
σήγησης του Δ.Σ., μπορεί να προταθεί έγγραφα, καιλαμ- 
βάνεται υπόψη μόνον όταν η πρόταση αυτή, έχει υπογρά¬ 
φει από τονπροβλεπόμενο αριθμό μελών του άρθρου 37 
παρ. Η2 ν. 1316/83 που αντικατέστησε το άρθρο 11 ν. 
3601/28. Στην περίπτωση αυτή, η πρόταση μομφής θεω¬ 
ρείται ως αίτηση σύγκλησης έκτακτης Γ.Σ. του άρθρου 

20.4. περίπτωση β' η οποία συγκαλείται σύμφωνα με την 
διάταξη αυτή (20.4.β) του Κανονισμού με θέμα: "Απόφα¬ 
ση Γ.Σ. επί της προτάσεως μομφής της Γ.Σ ", 

Η πρόταση μομφής υποβάλλεται στον Πρόεδρο της 
Γ.Σ. και εάν έχει τον νόμιμο αριθμό των μελών, εγχειρίζε¬ 
ται στον Πρόεδρο του Δ.Σ. για την σύγκληση της Έκτα¬ 
κτης Γ.Σ. Διαφορετικά, δεν λαμβάνεται υπόψη, αλλά γρά¬ 
φεται στα Πρακτικά. 

Τα ανωτέρω ισχύουν και εάν η πρόταση μομφής αφορά 
μέλος ή μέλη του Διοικητικού Συμβουλίου. 

23.5. Ο χρόνος ομιλίας των μελών στην Γ.Σ. ορίζεται σε 
δέκα (10') λεπτά για την πρώτη αγόρευση και (5') πέντε 
λεπτά για τις δευτερολογίες. Στον παραπάνω χρόνο δεν 
περιλαμβάνονται ο Πρόεδρος του Δ.Σ. και οι εισηγητές 
τωνθεμάτωντης Γ.Σ. Με πρόταση του Προέδρου της Γ.Σ., 
η Γ.Σ. μπορεί να επιτρέψει την υπέρβαση κατά περίπτωση 
του χρονικού ορίου ομιλίας, σε εξαιρετικές περιπτώσεις 
και μόνον μέχρι δέκα πέντε (15') λεπτά κατ’ ανώτερο όριο. 

23.6. Κανένα μέλος του Συλλόγου δεν μπορεί να αγο- 
ρεύσει, εάν δεν τηρηθούν οι διαδικαστικές προϋποθέσεις 
του άρθρου αυτού και δεν κληθεί από τον Πρόεδρο της 
Γ εν. Συνέλευσης. 

Κατά την διάρκεια της συζήτησης, όποιο μέλος θέλει να 
απαντήσει σε λόγο που θίγει το πρόσωπό του, δικαιούται 
ναζητήσειτην άδεια του Προέδρου γι’ αυτό, πρέπει όμως 
να περιορισθεί, μόνο στο προσωπικό θέμα, μετά από το 
οποίο συνεχίζεται κανονικά η διακοπείσα συζήτηση. 

Προσωπικό θέμα, θεωρείται κάθε μομφή κατά της δια¬ 
γωγής κάποιου μέλους που είναι παρόν ή αποδόθηκε δια¬ 
φορετικά γνώμη την οποία εξέφρασε στην Γ ενική Συνέ- 
λευσηήαλλού, αλλά έχει σχέση μετά θέματα της ημερή¬ 


σιας διάταξης. Ο Πρόεδρος της Γ.Σ. κρίνει εάν υπάρχει 
πράγματι προσωπικό ζήτημα, έπειτα από υποδείξεις του 
αιτούντα τον λόγο και αποφασίζει εάν θα δώσει τον λόγο 
ή όχι. Εάν ο θεωρών τον εαυτό του θίγόμενο επιμένει, 
αποφασίζει εάν θα μιλήσει η Γ.Σ. με ανάταση των χεριών. 

23.7. Οι πόσης φύσεως ομιλίες, γίνονται από το βήμα ή 
μπροστά από την θέση του Προέδρου, κατά δε την διάρ¬ 
κεια των συζητήσεων, απαγορεύονται αυστηρά οι χειρο¬ 
νομίες, αποδοκιμασία, θόρυβοι, φωνές, διαλογικές συζη¬ 
τήσεις και διακοπές του ομιλούντα, εκτός εάν ο ομιλώντο 
επιτρέψει και συγκατατεθεί ο Πρόεδρος της Γ. Συνέλευ¬ 
σης. Απαγορεύονται ακόμα η ανάρμοστη συμπεριφορά 
προς τους συναδέλφους και η προσβολή της προσωπικό¬ 
τητας οιουδήποτε συμμετέχοντα στην συνεδρίαση. 

Ο Πρόεδρος της Γ.Σ., αφού ανακαλέσει στην τάξη το 
παρεκτραπέν μέλος και δεν υπάρξει συμμόρφωση, έχει 
το δικαίωμα της παραπομπής του στο Πειθαρχικό Συμ¬ 
βούλιο και της αποβολής απάτην αίθουσα της Γ ενικής Συ¬ 
νέλευσης. 

ΑΡΘΡΟ 24ο 

ΑΠΟΦΑΣΕΙΣ ΓΕΝΙΚΗΣ ΣΥΝΕΛΕΥΣΗΣ 

24.1. Οι αποφάσεις της Γενικής Συνέλευσης παίρνονται 
με ψηφοφορία κατά τις παρακάτω διακρίσεις: 

α) Όταν υπάρχει θέμα ημερήσιας διάταξης, εκτός των 
περιοριστικά αναφερομένων στην περίπτωση β' της πα¬ 
ραγράφου αυτής, η ψηφοφορία γίνεται με ανάταση των 
χεριών ή με ονομαστική κλήση, όταν όμως αυτή κριθεί ότι 
πρέπει να γίνει από τον Πρόεδρο της Γ.Σ. ή το ζητήσουν 
είκοσι (20) από τα παριστάμενα στην συνέλευση μέλη. 

β) Μυστική ψηφοφορία δια ψηφοδελτίων γίνεται, όταν 
στα θέματα ημερήσιας διάταξης περιλαμβάνονται: 

I. - Εκλογές για την ανάδειξη μελώντου Διοικητικού Συμ¬ 
βουλίου, Πειθαρχικού Συμβουλίου, Αντιπροσώπων στον 
Π.Φ.Σ., Εξελεγκτικής Επιτροπής. 

II. - Για πραγματοποίηση Διαχειριστικού Ελέγχου από 
Ορκωτούς Λογιστές. 

III. - Στην περίπτωση του άρθρου 21.4 του Κανονισμού 
αυτού. 

IV. - Επί προσωπικών θεμάτων. 

V. - Όπου αλλού στον Κανονισμό αυτό ή τον νόμο ρητά 
προβλέπεται μυστική ψηφοφορία. 

24.2. Η ψηφοφορία διεξάγεται ενώπιον Εφορευτικής 
Επιτροπής, μόνον στην περίπτωση I. του άρθρου 22. Ιβ' 
του παρόντος Κανονισμού, διαφορετικά από το Προε¬ 
δρείο της Γ.Σ. είτε αυτή είναι μυστική είτε ονομαστική εί¬ 
τε με ανάταση των χεριών. 

24.3. Οι αποφάσεις της Γ ενικής Συνέλευσης των μελών 
του Φ.Σ.Π. παίρνονται με πλειοψηιρία των παρόντων με¬ 
λών, ως παρόντων θεωρουμένων των παραβρισκομένων 
κατά την έναρξη της συνεδρίασης κατά την οποία βεβαι¬ 
ώθηκε η απαρτία. 

Κατά τα λοιπά, ισχύουν οι διατάξεις του άρθρου 18 ν. 
3601/28, επιφυλασσομένων των διατάξεων του Κεφαλαί¬ 
ου Γ του ίδιου νόμου, που αναφέρονται στο Διοικητικό 
Συμβούλιο και τις εκλογές. 

24.4. Τα μέλη του Φ.Σ. Πειραιά υποχρεούνται να προ¬ 
σέρχονται και ψηφίζουν στις Γ ενικές Συνελεύσεις αυτο¬ 
πρόσωπα. 

24.5. Οι παραπάνω διατάξεις της παραγράφου 24.4. 
έχουν ισχύ για όλους τους φαρμακοποιούς - μέλη του 
ΦΣΠ, εκτός και εάν άλλες ειδικές διατάξεις του Κανονι¬ 
σμού αυτού ή του νόμου ορίζουν διαφορετικά. 

24.6. Για κάθε Γενική Συνέλευση τηρείται ξεχωριστός 
φάκελλος, στον οποίο περιέχονται άλατα αφορώντα αυ¬ 
τή έγγραφα, αιτήσεις, προτάσεις, εισηγήσεις, αποφάσεις 
Δ.Σ., καθώς και αντίγραφα της πρόσκλησης, των πρακτι¬ 
κών Δ.Σ. σύγκλησης της Γ.Σ. μετά θέματα, κατάλογος με¬ 
λών (απαρτίας και ψηφοφορίας), αντίγραφο Πρακτικών 
Γ.Σ., εφορευτικής επιτροπής, απομαγνητοφωνημένων 
πρακτικών κ.ά. έγγραφα που αφορούν την κάθε Γεν. Συ¬ 
νέλευση. Ο φάκελλος αυτός φυλάσσεται σε ειδικό τμήμα 
του Αρχείου. 

ΚΕΦΑΛΑΙΟ ΣΤ 

ΔΙΟΙΚΗΤΙΚΟ ΣΥΜΒΟΥΛΙΟ - ΕΚΛΟΓΕΣ Δ.Σ. 

ΑΡΘΡΟ 25ο 

ΔΙΟΙΚΗΤΙΚΟ ΣΥΜΒΟΥΛΙΟ 

25.1. Το Διοικητικό Συμβούλιο του Φαρμακευτικού Συλ¬ 
λόγου Πειραιά απαρτίζεται από τον Πρόεδρο, τον ή τους 
Αντιπροέδρους, τον Γραμματέα, τον Ταμία και τόσους 
Συμβούλους, όσους κάθε φορά καθορίζει η σχετική νο¬ 
μοθεσία "Περί Φαρμακευτικών Συλλόγων 11 . 

Ο αριθμός των εκλεκτέων μελών του Δ.Σ. καθορίζεται 
με βάση τα εγγεγραμμένα μέλη στο Μητρώο του Φ.Σ.Π. 
ένα μήνα πριν από τις Εκλογές του Διοικητικού Συμβουλί¬ 
ου. 

25.2. Απαραίτητες προϋποθέσεις για να εκλεγεί κάποιο 
μέλος του Συλλόγου, μέλος του Διοικητικού Συμβουλίου 
είναι, εκτός των προϋποθέσεων που προβλέπει ο νόμος 

α) Μέλος του Φ.Σ.Π. νόμιμα. 

β) Να έχει ελεύθερη την διαχείριση της περιουσίας του. 

γ) Να μην καταδικάσθηκε σε ποινή ή τελεί υπό κατηγο¬ 
ρία που συνεπάγεται ποινή που να επιφέρει στέρηση των 
πολιτικών του δικαιωμάτων. 

δ) Να μην έχει καταδικασθεί για κλοπή, υπεξαίρεση ή 
κακούργημα που προβλέπεται καιτιμωρείται από τον Ποι¬ 
νικό Κώδικα. 

25.3. Στην αρμοδιότητα του Διοικητικού Συμβουλίου 
του Φ.Σ.Π. υπάγεται κάθε θέμα διοίκησης, εποπτείας, 
ελέγχου και διαχείρισης, είτε ρητά αναφέρεται στον 
ισχύοντα κάθε φορά νόμο "περί Φαρμακευτικών συλλό¬ 
γων" ή την φαρμακευτική νομοθεσία γενικά, είτε όχι, 
εκτός εκείνων των θεμάτων που έχουν ανατεθεί από τον 
νόμο ή τον Κανονισμό αυτό ρητά στη Γεν. Συνέλευση ή 
άλλο Όργανο του Συλλόγου, και γενικά έχει κάθε εξουσία 
όπως αυτή προκύπτει και από τις διατάξεις των άρθρων 7 
και 35 ν. 3601 /1928, όπως αυτός ισχύει σήμερα. 

25.4. Οι συνεδριάσεις, διαδικασία, οι αποφάσεις και ότι 
άλλο αφορά το Διοικητικό Συμβούλιο του Φ.Σ.Π., περι- 
γράφονται στις διατάξεις των άρθρων 30 έως και 44 του 
νόμου 3601/1928 "περί φαρμακευτικών συλλόγων", όπως 
αυτές αντικαταστάθηκαν ή τροποποιήθηκαν από τις δια¬ 
τάξεις των άρθρων 37 παρ. Η3 και Η4 ν. 1316/1983, οι 
οποίες και αποτελούν αναπόσπαστο μέρος του Εσωτερι¬ 
κού αυτού Κανονισμού. Σε περίπτωση αντικατάστασης ή 
τροποποίησης των διατάξεων αυτών από μελλοντικό νό¬ 
μο, τότε μέρος του Κανονισμού αυτού θα είναι αντίστοιχα 
οι τυχόν νέες διατάξεις. Σε περίπτωση όμως κατάργησης 
κάποιας ή κάποιων από τις μνημονευθείσες ανωτέρω δια¬ 
τάξεις, χωρίς αντίστοιχη αντικατάστασή τους, τότε είναι 
ισχυρή η διάταξη που παρέμεινε στον εσωτερικό αυτό κα¬ 
νονισμό. 

25.5. Ως προς την συγκρότηση σε Σώμα του Διοικητικού 
Συμβουλίου του ΦΣΠ, ισχύουν οι διατάξεις των άρθρων 32 
και 33 ν. 3601 όπως αυτές αντικαταστάθηκαν και ισχύουν 


από τα άρθρα 11 και 12 ΑΝ 1384/1938 και 58 παρ. Ε' ν. 
1539/1985 ή τις κάθε φορά ισχύουσες διατάξεις του νό¬ 
μου περί φαρμακευτικών συλλόγων. 

25.6. Εάν, για την συγκρότηση του Δ.Σ., ολικά ή μερικά, 
απαιτείται η παραπομπή σε Γενική Συνέλευση, τότε οι 
σχετικές προσκλήσεις στέλνονται από τον πλειοψηφίσα- 
ντα σύμβουλο ή τον εντω μεταξύ εκλεγέντα Πρόεδρο του 
Δ. Συμβουλίου. 

Οι εκλεγέντες σύμβουλοι για το Δ.Σ. οι οποίοι κατά τις 
τρεις συνεχείς συνεδριάσεις συγκρότησης σε Σώμα του 
Δ.Σ. δεν έχουν λάβει αξιώματα, υποχρεούνται να δηλώ¬ 
σουν στον πλειοψηφίσαντα σύμβουλο ή τον εν τω μεταξύ 
εκλεγέντα Πρόεδρο, τις θέσεις - αξιώματα που επιθυμούν 
να ψηφισθούν από την ειδική Γ.Σ. που θα καθορίσει με ψη¬ 
φοφορία τα αξιώματα του Δ. Συμβουλίου. 

Οι παραπάνω δηλώσεις υποβάλλοντα επτά (7) ημέρες 
πριν την ημέρα της σύγκλησης της παραπάνω Γ.Σ., ώστε 
να γίνει δυνατή η εκτύπωση του σχετικού ψηφοδελτίου 
από τον Φ.Σ.Π. 

ΑΡΘΡΟ 26ο 

ΕΚΛΟΓΕΣ ΔΙΟΙΚΗΤΙΚΟΥ ΚΑΙ ΠΕΙΘΑΡΧΙΚΟΥ 
ΣΥΜΒΟΥΛΙΟΥ 

26.1. Οι εκλογές για την ανάδειξη των μελών του Διοι¬ 
κητικού Συμβουλίου του Φ.Σ. Πειραιά καιτωντριών μελών 
του Πειθαρχικού Συμβουλίου του Φ.Σ.Π. καθώς και Αντι¬ 
προσώπων στον Πανελλήνιο Φαρμακευτικό Σύλλογο, γί¬ 
νονται ανά τριετία (3ετία) σύμφωνα με τις διατάξεις των 
άρθρων 20 έως και 29 ν. 3601/28, όπως αυτές αντικατα- 
στάθηκαν και ισχύουν από τους ν. 1316/83 και 1539/1985 
και του άρθρου 54 (57 ν. 1539/85). Οι διατάξεις αυτές ή οι 
κάθε φορά ισχύουσες διατάξεις εκλογών μελών Δ.Σ., 
Πειθ. Σ. και Αντιπροσώπων, αποτελούν αναπόσπαστο μέ¬ 
ρος του Κανονισμού αυτού. 

26.2. Οι εκλογές για την ανάδειξη των μελών του Δ.Σ., 
του Πειθ. Συμβουλίου και των Αντιπροσώπων στον Π.Φ.Σ. 
του Φαρμακευτικού Συλλόγου Πειραιά, γίνονται σε πε¬ 
ρισσότερα του ενός εκλογικά τμήματα, που καθορίζονται 
με απόφαση του Διοικητικού Συμβουλίου. 

Από τα εκλογικά τμήματα αυτά, το ένα είναι στα Γ ραφεία 
του Φαρμακευτικού Συλλόγου και τα υπόλοιπα, όπου κα- 
θορισθούν από το Δ.Σ. Γιατον σκοπό αυτό, εκλέγονται από 
την Γ ενική Συνέλευση αντίστοιχες τριμελείς Εφορευτικές 
Επιτροπές, σύμφωνα με τον νόμο. Η τελική Εφορευτική 
Επιτροπή που καλείταΓ'ΚΕΝΤΡΙΚΗ ΕΦΟΡΕΥΤΙΚΗ ΕΠΙΤΡΟ¬ 
ΠΗ" στην δικαιοδοσία της οποίας είναι να βγάζει τα τελικά 
αποτελέσματα και ανακηρύσσει τους επιτυχόντες, απαρ¬ 
τίζεται: α) Από τον Πρόεδρο του ΔΣ, β) Τους Προέδρους 
των Εφορευτικών Επιτροπών (ισάριθμοι Πρόεδροι Εφ. 
Επιτροπών μετά εκλογικά τμήματα), γ) Τους διοικητικούς 
ή δικαστικούς Αντιπροσώπους των εκλογικών τμημάτων 
(ισάριθμοι αντιπρόσωποι μετά εκλογικά τμήματα). 

26.3. Για τα μέλη του άρθρου 7 του κανονισμού αυτού, 
ισχύει, ύστερα από απόφαση του Διοικητικού Συμβουλίου 
που παίρνεται σύμφωνα με τις εκλογικές διατάξεις, η διά¬ 
ταξη του άρθρου 37 παρ. Α' ν. 1316/83 που αντικατέστη¬ 
σε το άρθρο 22 ν. 3601 /28 (παράγραφος 10). 

ΑΡΘΡΟ 27ο 
ΨΗΦΟΦΟΡΙΑ 

27.1. Οι εκλογές των μελών του Διοικητικού και Πειθαρ¬ 
χικού Συμβουλίου καθώς και των Αντιπροσώπων για τον 
Π.Φ.Σ. διεξάγονται κατά τις διατάξεις του νόμου δια ψη¬ 
φοδελτίων και μυστική ψηφοφορία. 

27.2. Τα ψηφοδέλτια πρέπει να είναι διαστάσεων 15X20 
περίπου εκατοστών από λευκό αδιαφανές χαρτί και να 
πληρούν τα αναφερόμενα στο άρθρο 22 παραγρ. 3 ν. 
3601/28 όπως αυτό αντικαταστάθηκε από τον ν. 1316/83. 
Τα ψηφοδέλτια τυπώνονται με έξοδα και ευθύνη του Φ.Σ. 
Πειραιά. 

ΑΡΘΡΟ 28ο 

ΕΙΔΙΚΕΣ ΔΙΑΤΑΞΕΙΣ ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

28.1. Ο Φ.Σ.Π. εκπροσωπείται ως προς τις έξω σχέσεις 
του, σύμφωνα με το άρθρο 42 ν. 3601/28, από τον Πρόε¬ 
δρο του Δ.Σ., ειδικά όμως, για την κατάθεση αίτησης ακυ- 
ρώσεως στο Σ.Τ.Ε. ή αγωγής στα Πολιτικά Δικαστήρια ή 
σχετικού δικογράφου στα ΠοινικάΔικαστήρια, καθώς επί¬ 
σης και παραίτηση από το σχετικό δικαίωμα, απαιτείται 
προηγούμενη έγκριση του Διοικητικού Συμβουλίου. Ο πα¬ 
ραπάνω περιορισμός της έγκρισης του Δ.Σ., παρακά¬ 
μπτεται σε επείγουσες κατά την κρίση του Προέδρου πε¬ 
ριπτώσεις καθώς και ο διορισμός δικηγόρου, του Δ.Σ. 
επικουρούντος εκ των υστέρων τις παραπάνω πράξεις 
του Προέδρου. Η κρίση του Δ.Σ. για το εάν ο Πρόεδρος 
έπραξε σύμφωνα με τα συμφέροντα του Συλλόγου, δεν 
επιδρά επί των γενομένων πράξεων του, οι οποίες δε- 
σμεύουντονΦ.Σ. Πειραιά. 

28.2. Το Δ.Σ. συνεδριάζει τακτικά κάθε μήνα, έκτακτα 
δε, σύμφωνα με την κρίση του Προέδρου ή έπειτα από αί¬ 
τηση μελών του κατά το άρθρο 36 ν. 3601/28 όπως αντι- 
κατασταθέν ισχύει. 

28.3. Οι Προσκλήσεις για τις τακτικές συνεδριάσεις 
αναγράφουν εκτός της ημερομηνίας και ώρας συνεδρία¬ 
σης, τα θέματα ημερήσιας διάταξης. Δεν απαιτούνται 
προσκλήσεις, όταν το Δ.Σ. έχει καθορίσει ανά εξάμηνο, 
σταθερή ημερομηνία ή ημέρα και ώρα για τις τακτικές συ¬ 
νεδριάσεις. Οι προσκλήσεις στέλνονται στα μέλη τρεις 
ημέρες πριν την συνεδρίαση ή γνωστοποιούνται τα θέμα¬ 
τα, όταν δεν απαιτείται αποστολή προσκλήσεων, στο ίδιο 
χρονικό διάστημα στα μέλη. Στις έκτακτες συνεδριάσεις 
του Δ.Σ., οι προσκλήσεις στέλνονται την ίδια ημέρα. Τα 
μέλη, πριν την συνεδρίαση υπογράφουν ότι έλαβαν γνώ¬ 
ση των θεμάτων, σε ειδικό βιβλίο. 

28.4. Στην περίπτωση του άρθρου 36 ν. 3601, ο Πρόε¬ 
δρος του Δ.Σ., υποχρεούται να συγκαλέσει το Δ.Σ. μέσα 
σε οκτώ (8) ημέρες και να στείλει τις σχετικές προσκλή¬ 
σεις, από την πρωτοκόλληση της αίτησης. 

28.5. Τα θέματα της ημερήσιας διάταξης, ορίζονται από 
τον Πρόεδρο του Δ.Σ. Ο Γ. Γραμματέας του Δ.Σ. μπορεί 
να θέσει θέμα εκτός ημερήσιας διάταξης, όπως επίσης 
και τρία μέλη του Δ.Σ. Κατά τις συνεδριάσεις του Δ.Σ., 
πριν την ημερήσια διάταξη, διαβάζονται τα Πρακτικά της 
προηγούμενης συνεδρίασης, τακτικής ή έκτακτης, επικυ¬ 
ρώνονται και υπογράφονται. 

28.6. Το Δ.Σ. μπορεί με απόφασή του, να οργανώσει τις 
κατ’ ιδίαν υπηρεσίες του Φ.Σ.Π., καταργώντας όσες εξ’ 
αυτών δεν έχουν πλέον αντικείμενο, άμα δε συστήνοντας 
νέες σύμφωνες με τις νέες ανάγκες των μελών και προς 
εξυπηρέτηση τούτων, να ορίσει ένα από τα μέλη του ως 
Ειδικό Γραμματέα, αναθέτοντας ειδικές αρμοδιότητες, 
εκτός εκείνων του Προέδρου και Ταμία. Είναι δυνατόν ο 
Ειδικός Γ ραμματέας να αναπληρώνει τον Γ ραμματέα, 
απάντα ή κωλυόμενο, οπότε έχει όλα τα δικαιώματα και 
υποχρεώσεις εκείνου. 

28.7. Το Διοικητικό Συμβούλιο δύναται να διορίζει το 
αναγκαίον κατά την κρίσιν του υπαλληλικό ή βοηθητικό 


προσωπικό, τα προσόντα του οποίου, η αντιμισθία του και 
λοιποί όροι εργασίας του καθορίζονται με πράξη του Δ.Σ. 

28.8. Το Δ.Σ. δύναται να ενοικιάζει γραφείο, το οποίο θα 
χρησιμεύει ως βοηθητικόν γραφείον του Συλλόγου και 
για τις ανάγκες των μελών του, διενέργεια σεμιναρίων, 
ημερίδων κ.λπ. 

28.9. Το Δ.Σ. δύναται με απόφασή του ν’ αναθέτει στα 
μέλη του Συλλόγου ή σε επιτροπή απαρτιζομένη από αυ¬ 
τά, κάθε εργασία που κατά την κρίση του σχετίζεται με τα 
κατά Νόμον έργα του, προάγει και προασπίζεται τα συμ¬ 
φέροντα απάντων των μελών. 

ΑΡΘΡΟ 29ο 

ΠΑΡΑΙΤΗΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ 

29.1. Σε περίπτωση παραίτησης, θανάτου ή διαρκούς 
κωλύματος μελών Δ.Σ., και εφόσον δεν υπάρχουν επιλα- 
χόντα μέλη ή τα υπάρχοντα δεν συμπληρώνουν τον αριθ¬ 
μό των παραιτηθέντων συμβούλων ή του Διοικητικού Συμ¬ 
βουλίου, έχουν εφαρμογή οι διατάξεις των άρθρων 29,30 
και 42 ν. 3601/1928 κατά τις αναγραφόμενες σ’ αυτά δια¬ 
κρίσεις. 

29.2. Σε περίπτωση παραίτησης ή ανάκλησης ολοκλή¬ 
ρου του Δ.Σ., έχει ισχύ η διάταξη του άρθρου 4 α.ν. 
1384/1938, εφόσον όμως είναι αδύνατη η συγκρότηση 
Δ.Σ. από τα επιλαχόντα μέλη. Μέχρι τον διορισμό Διοι- 
κούσας Επιτροπής, χρέη Προέδρου Δ.Σ. εκτελεί ο αρχαι¬ 
ότερος κατά την διάταξη του άρθρου 42 σύμβουλος, ο 
οποίος και προκαλεί την κατά τα ανωτέρω απόφαση διο¬ 
ρισμού της Διοικ. Επιτροπής. 

29.3. Ο σκοπός της Διοικούσας Επιτροπής είναι, εκτός 
της ρύθμισης των τρεχούσης φύσεως ζητημάτων του 
Φ.Σ.Π. να προκηρύξει εκλογές για την ανάδειξη νέου Δι¬ 
οικητικού Συμβουλίου, και για τον υπόλοιπο χρόνο θητεί¬ 
ας με απόφαση της που κρίνεται αμέσως στην πρώτη, με¬ 
τά την ανάληψη των καθηκόντων της, συνεδρίαση. 

ΑΡΘΡΟ 30ο 

ΠΕΙΘΑΡΧΙΚΟ ΣΥΜΒΟΥΛΙΟ 

Το Πειθαρχικό Συμβούλιο του Φ.Σ.Π., έχει τον τίτλο 
"ΠΕΙΘΑΡΧΙΚΟ ΣΥΜΒΟΥΛΙΟ ΦΑΡΜΑΚΕΥΤΙΚΟΥ ΣΥΛΛΟ¬ 
ΓΟΥ ΠΕΙΡΑΙΑ", είναι ανεξάρτητο όργανο, έχει έδρα τον 
Πειραιά και στεγάζεται στα Γ ραφεία του Φ.Σ.Π., έχει δε δι¬ 
κή του σφραγίδα σύμφωνα με την διάταξη του άρθρου 65 
ν. 3601/28. Τα περί Πειθαρχικού Συμβουλίου, ορίζουν οι 
διατάξεις των άρθρων 62 έως και 68 ν. 3601 /28 όπως ισχύ¬ 
ει τροποποιηθέν από τον ν. 1316/83 και το Π.Δ. 4/6.4.1929 
"Περί αρμοδιοτήτων και δικαιοδοσίας Ανωτάτου Πειθαρ¬ 
χικού Συμβουλίου και Πειθαρχικών Συμβουλίων Φαρμα¬ 
κευτικών Συλλόγων" (ΦΕΚΑ' 137/29). 

Η παραπομπή στο Πειθαρχικό Συμβούλιο για παράπτω¬ 
μα - τα τιμωρούμενα πειθαρχικά, γίνεται σύμφωνα με τα 
οριζόμενα στον νόμο και τον Εσωτερικό αυτόν Κανονι¬ 
σμό. 

ΑΡΘΡΟ 31ο 

ΕΞΕΛΕΓΚΤΙΚΗ ΕΠΙΤΡΟΠΗ 

Γ ια κάθε οικονομικό έτοςτου Συλλόγου, δηλαδή για την 
περίοδο από 1ης Απριλίου έως την 11η Μαρτίου κάθε ημε¬ 
ρολογιακού έτους, εκλέγεται κατά την Γεν. Συνέλευση 
(τακτική) του Μαϊου τριμελής εξελεγκτική επιτροπή, η 
οποία ελέγχει τα βιβλία και γενικά την διαχείριση του Δι¬ 
οικητικού Συμβουλίου του προηγούμενου οικονομικού 
έτους, συντάσσοντας έκθεση που υποβάλλεται στην Γ.Σ. 
του τέλους του έτους για το οποίο εκλέχτηκε. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


8603 


ΚΕΦΑΛΑΙΟ Ζ' 

ΟΙΚΟΝΟΜΙΚΗ ΔΙΑΧΕΙΡΙΣΗ Φ.Σ. ΠΕΙΡΑΙΑ 

ΑΡΘΡΟ 32ο 

ΟΙΚΟΝΟΜΙΚΟ ΕΤΟΣ ΔΙΑΧΕΙΡΙΣΗ 

32.1. Το οικονομικό έτος του ΦΣΠ αρχίζει την 1η Ιανου¬ 
άριου κάθε ημερολογιακού έτους και τελειώνει την 31η 
Δεκεμβρίου του έτους αυτού. 

32.2. Η οικονομική διαχείριση του ΦΣΠ διέπεται από τις 
διατάξεις των άρθρων 41,44,46 έως και 48 του ν. 3601/28 
όπως τροποποιήθηκε από τον ν. 1316/83 και ισχύει ή θα 
ισχύει κάθε φορά. Επιπρόσθετα ισχύουν οι διατάξεις των 
νόμων που ισχύουν κάθε φορά για την διαχείριση των 
Ν.Π.Δ. Δικαίου, η δε διαχείριση που ανήκει στην αρμοδιό¬ 
τητα του Ταμία ΔΣ, υπάγεται στον έλεγχο του Προέδρου 
και Γεν. Γραμματέατου Δ.Σ., οι οποίοι ελέγχουν αυτήν μία 
φορά τουλάχιστον κάθε οικονομικό έτος. 

32.3. Σε περίπτωση αντικατάστασης, παραίτησης ή για 
οποιαδήποτε αιτία αποχώρησης του Ταμία, τα βιβλία του 
Ταμείου κλείνονται από τον Πρόεδρο του Δ.Σ. και τον απο- 
χωρούντα Ταμία και παραδίδονται στον νέο Ταμία. Ο κά¬ 
θε φορά νέος Ταμίας, είναι υποχρεωμένος να τηρεί νέα βι¬ 
βλία που αφορούν την διαχείρισή του. 

32.4. Σε περίπτωση άτακτης διαχείρισης από τον Ταμία, 
εφαρμόζονται οι σχετικές διατάξεις για τους δημόσιους 
υπόλογους. 

ΑΡΘΡΟ 33ο 
ΒΙΒΛΙΑ ΤΑΜΕΙΟΥ 

33.1.0 Τ αμίας, εκτός από τα προβλεπόμενα από τον νό¬ 
μο 3601/28 Βιβλία Απογραφής της περιουσίας του ΦΣΠ, 
και Τακτικό Βιβλίο Εσόδων - Εξόδων, τηρεί και τα εξής: α) 
Βιβλίο μη αναλωσίμου υλικού (έπιπλα κ.λπ.), β) Φάκελλο 
δικαιολογητικών δαπανών, γ) Διπλότυπα εισπράξεων και 
εντάλματα πληρωμών, δ) Διπλότυπα αποδείξεων πληρω¬ 
μής, ε) Φάκελλο δικαιολογητικών πληρωμής μισθών και 
ότι άλλο απαιτείται από ειδικούς νόμους για τα ν.π.δ.δ. και 
αφορά την τήρηση οικονομικών βιβλίων. 

33.2. Τα βιβλία θεωρούνται σύμφωνα με τον νόμο και 
τον Κανονισμό αυτόν, από τον Πρόεδρο του Δ.Σ. και τον 
Γραμματέα και χρησιμοποιούνται, εκτός από τα προβλε¬ 
πόμενα από το άρθρο 44 ν. 3601/28 για μία οικονομική 
χρήση. 

33.3. Μηχανογραφική αντικατάσταση ορισμένων από 
τα παραπάνω Βιβλίων είναι δυνατή, έπειτα από απόφαση 
του Διοικητικού Συμβουλίου. 

ΑΡΘΡΟ 34ο 

ΕΛΕΓΧΟΙ ΕΣΟΔΩΝ - ΕΞΟΔΩΝ 

34.1. Τα κάθε φύσεως έσοδα του ΦΣΠ, εισπράττονται 
σύμφωνα με το άρθρο 18 από το Σύλλογο με αριθμημένες 
διπλότυπες αποδείξεις, που καταχωρούνται μέσα σε πέ¬ 
ντε (5) ημέρες στο σχετικό βιβλίο. Όσα έσοδα δεν ει- 
σπράχθηκαν στο οικονομικό έτος που ανήκουν, βεβαιώ¬ 
νονται εκ νέου στα έσοδα του επομένου οικονομικού 
έτους. Το Δ.Σ., στην πρώτη του συνεδρίαση του Ιανουά¬ 
ριου κάθε έτους, δίνει την εντολή στον Ταμία, για την με 
κάθε νόμιμο τρόπο είσπραξη των καθυστερημένων εσό¬ 
δων. 

34.2. Οι δαπάνες και τα έξοδα του ΦΣΠ, δεν μπορούν να 
πληρωθούν, χωρίς την έκδοση εντάλματος πληρωμής. 
Εάν είναι ανάγκη, τα έξοδα μπορούν και να υπερβούν τον 
εγκριθέντα προϋπολογισμό και πάντα απολογιστικά, 


έπειτα από απόφαση του Διοικητικού Συμβουλίου. 

34.3. Διαχειριστικοί έλεγχοι στον ΦΣΠ γίνονται: 

α.- Σύμφωνα με τον νόμο από τα Όργανα που προβλέ- 
πονταιγι’ αυτό τον σκοπό. 

β.- Από την Εξελεγκτική Επιτροπή κάθε έτος. 

γ.- Από Ορκωτούς λογιστές, εφόσον αποφασίσει γι’ αυ¬ 
τό η Γ εν. Συνέλευση σύμφωνα με τον Κανονισμό αυτό και 
μόνο γιατηντριετή θητεία απερχομένου Διοικητικού Συμ¬ 
βουλίου. 

Οι εκθέσεις των οργάνων που προβλέπονται στις περι¬ 
πτώσεις β' και γ', διαβάζονται και ανακοινώνονται σε τα¬ 
κτική Γ.Σ.του Νοεμβρίου. 

ΑΡΘΡΟ 35ο 

ΠΡΟΫΠΟΛΟΓΙΣΜΟΣ - ΙΣΟΛΟΓΙΣΜΟΣ - 
ΑΠΟΛΟΓΙΣΜΟΣ 

35.1. Ο Προϋπολογισμός συντάσσεται από τον Πρόε¬ 
δρο, τον Γ ραμματέα και τον Ταμία, εγκρίνεται από το Δι¬ 
οικητικό Συμβούλιο του ΦΣΠ και ψηφίζεται από την Γενι¬ 
κή Συνέλευση σύμφωνα με τον νόμο και τις διατάξεις του 
Κανονισμού αυτού. 

35.2. Ο Ισολογισμός και απολογισμός της οικονομικής 
χρήσης που έληξε, καταρτίζεται μέσα στον πρώτο μήνα 
κάθε οικονομικού έτους και εγκρίνεται από τη Γ ενική Συ¬ 
νέλευση των Μελών του Φαρμακευτικού Συλλόγου Πει¬ 
ραιά. 

ΑΡΘΡΟ 36ο 

ΤΟΜΕΙΣ ΕΡΓΑΣΙΑΣ Φ.Σ.Π. 

36.1. Ο Φ.Σ. Πειραιά, μπορεί να διαιρεθεί σε Τομείς με 
απόφαση του Διοικητικού του Συμβουλίου, το οποίο κα¬ 
θορίζει την περιφέρεια του κάθε Τομέα και ορίζει τον κά¬ 
θε φορά τομεάρχη, μέλος του, για θητεία τουλάχιστον 
ενός (1) έτους. Οορισθείςαπότο Δ.Σ.τομεάρχης, μπορεί 
να αρνηθεί τον διορισμό του μόνον για σπουδαίο λόγο, η 
βαρύτητα του οποίου κρίνεται από το Διοικητικό Συμβού¬ 
λιο. 

36.2. Ο σκοπός του καθορισμού Τομέων Εργασίας του 
ΦΣΠ, είναι η καλύτερη επικοινωνία των Μελών του ΦΣΠ 
μεταξύ τους, αλλά και με το Προεδρείο του Συλλόγου, 
ακόμα δε και για την καλύτερη διεκπεραίωση των υποθέ¬ 
σεων του Συλλόγου. 

Τα Μέλη του ΦΣΠ, που κατοικούν ή διατηρούν φαρμα¬ 
κείο στην περιφέρεια του Τομέα, όταν κληθούν από τον 
Τομεάρχη σε συνεδρίαση, είναι υποχρεωμένα να παρα¬ 
βρίσκονται σ’ αυτή. 

36.3. Το Διοικητικό Συμβούλιο, έχει την δυνατότητα, 
εφόσον κρίνει ότι απαιτείται η δημιουργία Τομέων, να κα¬ 
θορίζει κάθε φορά ή πάγια, σχετικό κανονισμό λειτουρ¬ 
γίας των Τομέων. 

ΚΕΦΑΛΑΙΟ Η' 

ΣΥΜΒΑΣΕΙΣ 

ΑΡΘΡΟ 37ο 

ΣΥΛΛΟΓΙΚΕΣ ΣΥΜΒΑΣΕΙΣ 

37.1. Ο Φ.Σ. Πειραιά, έχει το δικαίωμα να συνάπτει, εάν 
κρίνει ότι αυτό είναι προς το συμφέρον των φαρμακοποι¬ 
ών - μελών του, συλλογικές συμβάσεις μεταξύ αυτού και 
οργανισμών κυρίας και επικουρικής ασφάλισης ή άλλων 
ασφαλιστικών ν.π.δ.δ. ή ν.π.ι.δ. ακόμη και μετοίδιοτο Ελ¬ 
ληνικό Δημόσιο. 

37.2. Για τη σύναψη των συλλογικών συμβάσεων έχουν 
ισχύ οι διατάξεις του Β. Δ/τος 1510/11.11.1948 "περί τρό- 

που συνάψεως συλλογικών συμβάσεων μεταξύ Φαρμ...." 
ή η κάθε φορά ισχύουσα σχετική νομοθεσία. 

37.3. Ο Φ.Σ.Π. έχει το δικαίωμα να καταγγείλει τις συλ¬ 
λογικές συμβάσεις μονομερώς, έπειτα από απόφαση της 
Γεν. Συνέλευσηςτων Μελώντου, όταν θίγονται κατά οποι- 
ονδήποτε τρόπο τα συμφέροντα των φαρμακοποιών - με¬ 
λώντου. 

35.4. Ο Φ.Σ.Π. έχει το δικαίωμα να εκπροσωπείτο μέλη 
του τόσο στις συλλογικές όσο και στις ατομικές συμβά¬ 
σεις ενιαία εξουσιοδοτούμενος προς τούτο μετά από σχε¬ 
τική απόφαση της Γ.Σ. από ένα έκαστο μέλος του. 

ΑΡΘΡΟ 38ο 

ΔΙΑΔΙΚΑΣΙΑ ΚΙΝΗΣΗΣ ΣΥΝΤΑΓΩΝ 

38.1. α) Τα Μέλη του ΦΣΠ Φαρμακοποιοί, υποχρεούνται 
να υποβάλλουν, την 7η (εβδόμη) ημερολογιακή ημέρα κά¬ 
θε μήνα, στον Φ.Σ.Π., Υπηρεσία Κίνησης Συνταγών, σε 
σφραγισμένους φακέλους με τα στοιχεία που ορίζει για 
το κάθε Ταμείο το Δ.Σ., τους λογαριασμούς των διαφό¬ 
ρων Ταμείων, με τα οποία έχει συνάψει συλλογική σύμβα¬ 
ση ο Σύλλογος. 

β) Αντίγραφο της συγκεντρωτικής κατάστασης των 
υποβαλλομένων λογαριασμών, δίνεται στον φαρμακο¬ 
ποιό από τον υπάλληλο της υπηρεσίας κίνησης συντα¬ 
γών, που παραλαμβάνει τις συνταγές και λοιπά στοιχεία, 
με την ημερομηνία παραλαβής και υπογραφής. 

γ) Η Υπηρεσία κίνησης συνταγών υποβάλλει τους λογα¬ 
ριασμούς στα αντίστοιχα Ταμεία, μετά από σχετική μηχα¬ 
νογραφική επεξεργασία, κατατίθεται δε από αυτά το αντί¬ 
στοιχο τίμημα στο λογαριασμό τραπέζης ενός εκάστου 
μέλους του Φ.Σ.Π. 

δ) Η ίδια Υπηρεσία, μετά την είσπραξη των λογαρια¬ 
σμών από τα Ασφαλιστικά Ταμεία, αποδίδει σε κάθε μέ¬ 
λος της, τα αντιστοιχούντο σ’ αυτό συγκεκριμένα ποσά 
των διαφόρων Ασφ. Ταμείων, για τα οποία υπέβαλε λογα¬ 
ριασμούς, με επιταγές αναγνωρισμένης Τράπεζας, με την 
οποία συνεργάζεται ο Φ.Σ.Π. έπειτα από απόφαση του Δι¬ 
οικητικού του Συμβουλίου. 

38.2. Οιλογαριασμοίτου "Δ.Λ." εισπράττονται για λογα¬ 
ριασμό των Μελώντου Φαρμ. Συλλόγου Πειραιά (Φαρμα¬ 
κοποιών ή Εταιρειών Φαρμακοποιών ν. 328/76 από τον Τα- 
μίατουΔΣτου ΦΣΠ ή τον αναπληρωτή του ή από τον εξου¬ 
σιοδοτημένο γι’ αυτόν τον σκοπό υπάλληλο του ΦΣΠ, 
μετά από σχετική απόφαση του Δ.Σ. του Φ.Σ. Πειραιά. 

38.3. Σε περιπτώσεις άμεσης είσπραξης ενταλμάτων 
για λογαριασμό των Μελών, εισπράττονται από τον Ταμία 
του ΦΣΠ ή τον νόμιμο αναπληρωτή του ή από τον εξου¬ 
σιοδοτημένο γι’ αυτόντον σκοπό υπάλληλο του ΦΣΠ, με¬ 
τά από σχετική εξουσιοδότηση του ή των ενδιαφερομέ¬ 
νων κατ’ ιδίαν μελών. 

Οι Φαρμακοποιοί - Μέλη του Φ.Σ.Π., παρέχουν δια του 
Κανονισμού αυτού, εξουσιοδότηση, σύμφωνα με το τύπο 
που ο νόμος εκάστοτε ορίζει, στα παραπάνω αναφερόμε- 
να πρόσωπα του Δ.Σ. του Συλλόγου, πέρα των αναφερο- 
μένων κάθε φορά στις συλλογικές συμβάσεις, για την πε¬ 
ρίπτωση άμεσης είσπραξης των ποσών της υπηρεσίας κί¬ 
νησης συνταγών. Η παραπάνω εξουσιοδότηση θεωρείται 
δεδομένη και για τους εισερχομένους στο μέλλον νέους 
φαρμακοποιούς στον Φ.Σ. Πειραιά, ως νέα Μέλη. 

38.4. Σε περιπτώσεις άμεσης είσπραξης εισπραττομέ- 


νων ποσών της υπηρεσίας κίνησης συνταγών, κατατίθε¬ 
ται επ’ ονόματι του Φαρμ. Συλλόγου Πειραιά και για λο¬ 
γαριασμό των Μελών του, σε λογαριασμό αναγνωρισμέ¬ 
νης Τράπεζας στην Ελλάδα με την οποία συνεργάζεται ο 
ΦΣΠ καιτα ανήκοντα σε κάθε μέλοςτου ΦΣΠ ποσάτωνλο¬ 
γαριασμών των διαφόρων ασφαλιστικών ταμείων, αποδί¬ 
δονται με μηχανογραφημένες επιταγές της συνεργαζό- 
μενηςΤράπεζας στα δικαιούχο Μέλη, άμεσατο αργότερο 
δε μέχριτηντελευταίαημέρατου ημερολογιακού μήνα εί¬ 
σπραξής των. 

38.5. Ο Φ.Σ.Π. μπορεί, προς διευκόλυνση των Μελών 
του Φαρμακοποιών, να αποδίδει σε τρίτους ομαδικά τις 
ασφαλιστικές εισφορές ΤΣΑΥ καθώς και άλλα ποσά για 
λογαριασμό των μελώντου και προς εξυπηρέτησή των, τα 
οποία αποδίδονται κατά μήνα από τους Φαρμακοποιούς - 
μέλη. Η δυνατότητα αυτή ανήκει στο Διοικητικό Συμβού¬ 
λιο του Φ.Σ.Π., εφόσον κρίνει ότι αυτό είναι συμφέρον για 
τα μέλη του, και υπό την προϋπόθεση ότι απ’ αυτά τα μέ¬ 
λη εμπροθέσμως καταθέτουν προς απόδοση τις αντί¬ 
στοιχες οφειλές των. 

ΚΕΦΑΛΑΙΟ Θ' 

ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 39ο 

Η Διοίκηση του Φ.Σ.Π. είναι υποχρεωμένη να δίνει κάθε 
δυνατή βοήθεια και πληροφορία στο Πειθαρχικό Συμβού¬ 
λιο του Φ.Σ.Π., οιδαπάνεςτου οποίου βαρύνουν τον προ¬ 
ϋπολογισμό του Συλλόγου. 

ΑΡΘΡΟ 40ο 

Τα μέλη του Φ.Σ.Π. έχουν το δικαίωμα να λαμβάνουν 
γνώση των Πρακτικών της Γ.Σ. και των αφορώντων το 
πρόσωπό τους Πρακτικών του Δ.Σ. και του Πειθαρχικού 
Συμβουλίου, να ζητούν αντίγραφα αυτών καθώς και των 
Αρχείων και του Μητρώου των Μελών, έπειτα από σχετι¬ 
κή τους αίτηση προς το Δ.Σ. και τα οποία υπογράφονται 
από τον Πρόεδρο του Δ.Σ. 

ΑΡΘΡΟ 41ο 

41.1. Η παράβαση των διατάξεων του Κανονισμού αυ¬ 
τού, συνιστά πειθαρχικό αδίκημα και μπορεί να προκαλέ- 
σει την πειθαρχική δίωξη του παραβάτη Φαρμακοποιού. 

41.2. Η παραπάνω πειθαρχική δίωξη προκαλεί- 
ται έπειτα από σχετική απόφαση του Διοικητικού Συμβου¬ 
λίου του Φ.Σ. Πειραιά. 

ΑΡΘΡΟ 42ο 

42.1. Η έγκριση του Κανονισμού αυτού γίνεται από την 
Γ ενική Συνέλευση των Μελών του και το αρμόδιο Υπουρ¬ 
γείο Υγείας, Πρόνοιας και Κοινωνικών Ασφαλίσεων, σύμ¬ 
φωνα με τις διατάξεις των άρθρων 10 και 12 ν. 3601/1928. 

42.2. Η τροποποίηση των διατάξεων του Εσωτερικού 
Κανονισμού του Φ.Σ.Π. γίνεται κατά την διαδικασία που 
ορίζει ο νόμος "περί Φαρμακευτικών Συλλόγων" και σύμ¬ 
φωνα με τους σχετικούς νόμους που ισχύουν κατά τον 
χρόνο τροποποίησής του. 

Ο Πρόεδρος Ο Γραμματέας 

ΠΕΤΡΟΣ ΤΕΡΖΟΓΛΟΥ ΚΩΝ/ΝΟΣ ΚΟΥΒΑΡΗΣ 

